text:
 IL-KUMMISSJONI
 EWROPEA
 Brussell, 29.5.2015
 COM(2015) 226 final
 2015/0114 (NLE)
 Proposta għal
 DEĊIŻJONI TAL-KUNSILL
 dwar il-konklużjoni tal-Ftehim Qafas ta' Sħubija u Kooperazzjoni bejn l-Unjoni
 Ewropea u l-Istati Membri tagħha, minn naħa, u l-Mongolja, min-naħa l-oħra
 MT MT
 ---pagebreak--- MEMORANDUM TA’ SPJEGAZZJONI
 IL-KUNTEST TAL-PROPOSTA
 Fis-27 ta’ Lulju 2009, il-Kunsill awtorizza lill-Kummissjoni biex tinnegozja Ftehim Qafas ta'
 Sħubija u Kooperazzjoni (FSK) mal-Mongolja. In-negozjati mal-Mongolja tnedew f'Ulaan
 Baatar f'Jannar 2010 u ntemmu f'Ottubru 2010. Iż-żewġ naħat inizjalaw il-FSK f'Ulaan Baatar
 fl-20 ta’ Diċembru 2010 u ffirmawh f’Ulaan Baatar fit-30 ta’ April 2013. L-FSK jħassar il-
 qafas legali attwali tal-Ftehim tal-1993 dwar il-kummerċ u l-kooperazzjoni ekonomika bejn il-
 Komunità Ekonomika Ewropea u l-Mongolja.
 Il-FSK huwa xhieda tal-importanza dejjem tikber tar-relazzjonijiet bejn l-UE u l-Mongolja
 msejsa fuq prinċipji kondiviżi bħal pereżempju l-ugwaljanza, ir-rispett reċiproku, il-
 benefiċċju reċiproku, id-demokrazija, l-istat tad-dritt u d-drittijiet tal-bniedem. Huwa jkopri l-
 klawżoli politiċi standard tal-UE dwar id-drittijiet tal-bniedem, l-armi ta' qerda massiva
 (weapons of mass destruction, WMDs), il-Qorti Kriminali Internazzjonali (QKI), l-armi ħfief
 u ta' kalibru żgħir (small arms and light weapons, SALW) u l-ġlieda kontra t-terroriżmu, u
 jippromowovi l-kooperazzjoni bilaterali, reġjonali u internazzjonali. Huwa jipprovdi l-bażi
 għal impenn aktar effettiv min-naħa tal-UE u l-Istati Membri tagħha mal-Mongolja. Huwa
 jsaħħaħ il-kooperazzjoni politika, ekonomika u settorjali f’medda wiesgħa ta’ oqsma ta’
 politika, inkluż il-kummerċ u l-investiment, l-iżvilupp, il-ġustizzja, il-libertà u s-sigurtà.
 Huwa jkopri oqsma bħall-kooperazzjoni dwar il-prinċipji, in-normi u l-istandards, il-materji
 primi, il-migrazzjoni, il-korruzzjoni u l-kriminalità organizzata, il-politika industrijali u l-
 intrapriżi żgħar u medji, it-turiżmu, l-enerġija, l-edukazzjoni u l-kultura, l-ambjent, il-bidla
 fil-klima u r-riżorsi naturali, l-agrikoltura, is-saħħa, is-soċjetà ċivili u l-modernizzazzjoni tal-
 istat u l-amministrazzjoni pubblika.
 Il-FSK jippermetti lill-UE sabiex tassumi iktar responsabbiltà u influwenza fir-reġjun, u biex
 tippromwovi l-valuri Ewropej u ssaħħaħ il-kooperazzjoni konkreta f’firxa wiesgħa ta’ oqsma
 ta’ interess reċiproku.
 Il-Kummissjoni tinnota li wara s-sentenza tal-11 ta’ Ġunju 2014 tal-Qorti tal-Ġustizzja tal-
 Unjoni Ewropea fil-Kawża C-377/12, Il-Kummissjoni vs Il-Kunsill, rigward id-Deċiżjoni tal-
 Kunsill dwar l-iffirmar tal-FSK mal-Filippini, din il-proposta għandha tkun ibbażata fuq l-
 Artikoli 207, 209 u 218(6) tat-Trattat dwar il-Funzjonament tal-Unjoni Ewropea (TFUE).
 Il-Kummissjoni tiġbed l-attenzjoni tal-Kunsill fuq il-premessa ta' qabel tal-aħħar fil-FSK dwar
 il-pożizzjoni tar-Renju Unit, l-Irlanda u d-Danimarka, abbażi tal-Protokolli 21 u 22 tat-
 Trattati. Fid-dawl tas-sentenza hawn fuq, isegwi li l-Protokolli msemmija fil-premessa ma
 japplikawx għall-FSK nnifsu. In-naħa tal-UE għandha tinforma lin-naħa Mongoljana b’dawn
 l-iżviluppi interni permezz ta’ note verbale.
 MT 2 MT
 ---pagebreak--- 2015/0114 (NLE)
 Proposta għal
 DEĊIŻJONI TAL-KUNSILL
 dwar il-konklużjoni tal-Ftehim Qafas ta' Sħubija u Kooperazzjoni bejn l-Unjoni
 Ewropea u l-Istati Membri tagħha, minn naħa, u l-Mongolja, min-naħa l-oħra
 IL-KUNSILL TAL-UNJONI EWROPEA,
 Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-
 Artikoli 207 u 209, flimkien mal-Artikolu 218(6)(a) tiegħu,
 Wara li kkunsidra l-proposta mill-Kummissjoni Ewropea,
 Wara li kkunsidra l-approvazzjoni tal-Parlament Ewropew1,
 Billi:
 (1) F’konformità mad-Deċiżjoni tal-Kunsill tal-14 ta’ Mejju 2012, il-Ftehim Qafas ta'
 Sħubija u Kooperazzjoni bejn l-Unjoni Ewropea u l-Istati Membri tagħha, minn naħa,
 u l-Mongolja, min-naħa l-oħra, ġie ffirmat fit-30 ta’ April 2013, suġġett għall-
 konklużjoni tiegħu f’data iktar tard2.
 (2) Il-Ftehim għandu jiġi approvat f'isem l-Unjoni Ewropea,
 ADOTTA DIN ID-DEĊIŻJONI:
 Artikolu 1
 Il-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha,
 minn naħa, u l-Mongolja, min-naħa l-oħra, huwa b'dan approvat f'isem l-Unjoni.
 It-test tal-Ftehim huwa mehmuż ma’ din id-Deċiżjoni.
 Artikolu 2
 Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, skont ir-
 responsabilitajiet tiegħu skont it-Trattati, jippresjedi l-Kumitat Konġunt previst fl-Artikolu 56
 tal-Ftehim.
 L-Unjoni jew, skont kif ikun il-każ, l-Unjoni u l-Istati Membri, ikunu rrappreżentati fil-
 Kumitat Konġunt skont is-suġġett.
 Artikolu 3
 Il-President tal-Kunsill jinnomina lill-persuna li għandha s-setgħa tagħti, f’isem l-Unjoni
 Ewropea, in-notifika prevista fl-Artikolu 63(1) tal-Ftehim.
 1
 ĠU C , , p. .
 2
 ĠU L 134/4 (24.05.2012)
 MT 3 MT
 ---pagebreak--- Artikolu 4
 Din id-Deċiżjoni tidħol fis-seħħ fil-jum tal-adozzjoni tagħha. Din tiġi ppubblikata f’Il-Ġurnal
 Uffiċjali tal-Unjoni Ewropea.
 Magħmul fi Brussell,
 Għall-Kunsill
 Il-President
 MT 4 MT
 ---documentbreak--- IL-KUMMISSJONI
 EWROPEA
 Brussell, 29.5.2015
 COM(2015) 226 final
 ANNEX 1
 ANNESS
 għal
 Proposta għal Deċiżjoni tal-Kunsill
 dwar il-konklużjoni tal-Ftehim Qafas ta' Sħubija u Kooperazzjoni bejn l-Unjoni
 Ewropea u l-Istati Membri tagħha, minn naħa, u l-Mongolja, min-naħa l-oħra
 MT MT
 ---pagebreak--- ANNESS
 Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri
 tagħha, minn naħa, u l-Mongolja, min-naħa l-oħra
 L-UNJONI EWROPEA, minn hawn 'il quddiem imsejħa l-“Unjoni”
 kif ukoll
 IR-RENJU TAL-BELĠJU,
 IR-REPUBBLIKA TAL-BULGARIJA,
 IR-REPUBBLIKA ĊEKA,
 IR-RENJU TAD-DANIMARKA,
 IR-REPUBBLIKA FEDERALI TAL-ĠERMANJA,
 IR-REPUBBLIKA TAL-ESTONJA,
 L-IRLANDA,
 IR-REPUBBLIKA ELLENIKA,
 IR-RENJU TA' SPANJA,
 IR-REPUBBLIKA FRANĊIŻA,
 IR-REPUBBLIKA TALJANA,
 IR-REPUBBLIKA TA' ĊIPRU,
 IR-REPUBBLIKA TAL-LATVJA,
 IR-REPUBBLIKA TAL-LITWANJA,
 IL-GRAN DUKAT TAL-LUSSEMBURGU,
 IR-REPUBBLIKA TAL-UNGERIJA,
 MALTA,
 IR-RENJU TAN-NETHERLANDS,
 IR-REPUBBLIKA TAL-AWSTRIJA,
 IR-REPUBBLIKA TAL-POLONJA,
 MT 2 MT
 ---pagebreak--- IR-REPUBBLIKA PORTUGIŻA,
 IR-RUMANIJA,
 IR-REPUBBLIKA TAS-SLOVENJA,
 IR-REPUBBLIKA SLOVAKKA,
 IR-REPUBBLIKA TAL-FINLANDJA,
 IR-RENJU TAL-IŻVEZJA,
 IR-RENJU UNIT TAL-GRAN BRITTANJA U L-IRLANDA TA' FUQ
 Il-Partijiet Kontraenti tat-Trattat dwar l-Unjoni Ewropea u t-Trattat dwar il-Funzjonament tal-
 Unjoni Ewropea, minn hawn ’il quddiem imsejħa l-"Istati Membri",
 minn naħa, u,
 IL-GVERN TAL-MONGOLJA, minn hawn ’il quddiem imsejha “l-Mongolja”,
 min-naħa l-oħra,
 minn hawn 'il quddiem imsejħa konġuntament “il-Partijiet”,
 WAQT LI JIKKUNSIDRAW ir-rabtiet tradizzjonali ta’ ħbiberija bejn il-Partijiet u r-rabtiet
 storiċi, politiċi u ekonomiċi mill-qrib li jgħaqqduhom,
 BILLI l-Partijiet jagħtu importanza partikolari għan-natura komprensiva tar-relazzjoni
 reċiproka tagħhom;
 BILLI l-Partijiet jikkunsidraw li dan il-Ftehim jifforma parti minn relazzjoni usa' u koerenti
 bejniethom permezz ta’ ftehimiet li ż-żewġ naħat huma partijiet fihom flimkien,
 FILWAQT LI JIRRIAFFERMAW l-impenn tal-Partijiet, u x-xewqa tagħhom li jsaħħu, r-
 rispett għall-prinċipji demokratiċi, l-istat tad-dritt, id-drittijiet tal-bniedem u l-libertajiet
 fundamentali, inklużi d-drittijiet tal-bnedmin li huma partijiet mill-minoritajiet, kif stabbiliti,
 inter alia, fil-Karta tan-Nazzjoniet Uniti u d-Dikjarazzjoni Universali tan-Nazzjonijiet Uniti
 dwar id-Drittijiet tal-Bniedem u strumenti internazzjonali oħra rilevanti,
 FILWAQT LI JIRRIAFFERMAW ir-rabta tagħhom mal-prinċipji tal-istat tad-dritt, ir-rispett
 lejn il-liġi internazzjonali, il-governanza tajba u l-ġlieda kontra l-korruzzjoni, u x-xewqa
 tagħhom li jippromwovu l-progress ekonomiku u soċjali għall-popli tagħhom, waqt li
 jikkunsidraw il-prinċipju ta’ żvilupp sostenibbli kif ukoll ir-rekwiżiti tal-protezzjoni
 ambjentali,
 FILWAQT LI JIRRIAFFERMAW ix-xewqa tagħhom li jsaħħu l-kooperazzjoni bejn il-
 Partijiet, fuq il-bażi ta' dawn il-valuri komuni,
 MT 3 MT
 ---pagebreak--- FILWAQT LI JIRRIAFFERMAW ix-xewqa tagħhom li jippromwovu l-progress ekonomiku
 u soċjali għall-popli tagħhom, filwaqt li jqisu l-prinċipju tal-iżvilupp sostenibbli fid-
 dimensjonijiet kollha tiegħu,
 FILWAQT LI JIRRIAFFERMAW l-impenn tagħhom biex jippromwovu l-paċi u s-sigurtà
 internazzjonali u li jieħdu sehem f'multilateraliżmu effettiv u s-soluzzjoni paċifika tat-tilwim,
 partikolarment billi jikkooperaw għal dak l-għan fil-qafas tan-Nazzjonijiet Uniti,
 FILWAQT LI JIRRIAFFERMAW ix-xewqa tagħhom li jsaħħu l-kooperazzjoni fuq
 kwistjonijiet politiċi u ekonomiċi, kif ukoll fuq stabbiltà, ġustizzja u sigurtà internazzjonali
 bħala prekundizzjoni bażika biex jiġi promoss l-iżvilupp sostenibbli soċjali u ekonomiku, il-
 qerda tal-faqar u l-kisba tal-Għanijiet tal-Millennju għall-Iżvilupp,
 BILLI l-Partijiet jaraw it-terroriżmu bħala theddida għas-sigurtà globali u jixtiequ
 jintensifikaw id-djalogu u l-kooperazzjoni ta' bejniethom fil-ġlieda kontra t-terroriżmu, skont
 l-istrumenti rilevanti tal-Kunsill tas-Sigurtà tan-Nazzjonijiet Uniti, partikolarment ir-
 Riżoluzzjoni 1373 tal-KSNU. L-Istrateġija Ewropea ta' Sigurtà, adottata mill-Kunsill
 Ewropew f'Diċembru 2003, tidentifika t-terroriżmu bħala theddida ewlenija għas-sigurtà.
 F'dan ir-rigward, l-Unjoni Ewropea implimentat miżuri ewlenin, inkluż il-Pjan ta' Azzjoni
 dwar il-Ġlieda Kontra t-Terroriżmu adottat fl-2001 u aġġornat fl-2004, u Dikjarazzjoni
 maġġuri dwar il-Ġlieda Kontra t-Terroriżmu fil-25 ta' Marzu 2004 ftit wara l-attakki f'Madrid.
 L-Unjoni Ewropea adottat ukoll l-Istrateġija tal-UE Kontra t-Terroriżmu f'Diċembru 2005,
 FILWAQT LI JESPRIMU l-impenn sħiħ tagħhom biex jipprevjenu u jiġġieldu kontra kull
 forma ta' terroriżmu u li jżidu l-kooperazzjoni fil-ġlieda kontra t-terroriżmu, u fil-ġlieda
 kontra l-kriminalità organizzata,
 BILLI l-Partijiet jirriaffermaw li l-miżuri effettivi għal ġlieda kontra t-terroriżmu u li l-
 protezzjoni tad-drittijiet tal-bniedem huma kumplimentari u jirrinforzaw lil xulxin,
 FILWAQT LI JIRRIAFFERMAW li l-aktar reati serji ta’ tħassib għall-komunità
 internazzjonali jridu jiġu kkastigati u li l-prosekuzzjoni effettiva tagħhom trid tiġi żgurata billi
 jittieħdu l-miżuri fil-livell nazzjonali u billi tissaħħaħ il-kollaborazzjoni globali,
 FILWAQT LI JIKKUNSIDRAW li t-twaqqif u l-funzjonament effettiv tal-Qorti Kriminali
 Internazzjonali (QKI) hija żvilupp importanti għall-paċi u l-ġustizzja internazzjonali u li l-
 Kunsill tal-Unjoni Ewropea adotta fis-16 ta' Ġunju 2003 Pożizzjoni Komuni fuq il-QKI li ġiet
 segwita bi Pjan ta' Azzjoni, adottat fl-4 ta' Frar 2004,
 BILLI l-Partijiet jaqblu li l-proliferazzjoni ta' armi ta' qerda massiva u l-mezzi ta’ kunsinna
 tagħhom joħolqu theddida kbira għas-sigurtà internazzjonali u jixtiequ li jsaħħu d-djalogu u l-
 kooperazzjoni tagħhom f’dan il-qasam. L-adozzjoni b’kunsens tar-Riżoluzzjoni 1540 tal-
 KSNU hija l-bażi tal-impenn tal-komunità internazzjonali kollha fil-ġlieda kontra l-
 proliferazzjoni ta' armi ta' qerda massiva. Il-Kunsill tal-Unjoni Ewropea adotta, fis-
 17 ta' Novembru 2003, politika tal-UE ta' simplifikazzjoni tal-politiku ta' nonproliferazzjoni
 tar-relazzjonijiet tal-UE ma' pajjiżi terzi. Il-Kunsill Ewropew adotta wkoll, fit-
 12 ta' Diċembru 2003, Strateġija ta' ġlieda kontra l-proliferazzjoni,
 BILLI l-Kunsill Ewropew esprima l-fehma li l-Armi Ħfief u ta' Kalibru Żgħir (Small Arms
 and Light Weapons, SALW) jikkostitwixxu theddida dejjem tikber għall-paċi, is-sigurtà u l-
 iżvilupp u adotta fit-13 ta' Jannar 2006 Strateġija biex jiġġieled l-akkumulazzjoni illeċta tas-
 MT 4 MT
 ---pagebreak--- SALW u l-munizzjon tagħhom. F'din l-Istrateġija, il-Kunsill Ewropew enfasizza l-ħtieġa biex
 jiġi żgurat approċċ komprensiv u konsistenti ta' politika ta' sigurtà u żvilupp,
 WAQT LI JESPRIMU l-impenn sħiħ tagħhom biex jippromwovu l-aspetti kollha tal-iżvilupp
 sostenibbli, inkluż il-protezzjoni ambjentali u l-kooperazzjoni effettiva biex jiġġieldu t-tibdil
 fil-klima kif ukoll il-promozzjoni effettiva u l-implimentazzjoni ta’ standards tax-xogħol u
 dawk soċjali rikonoxxuti internazzjonalment,
 JENFASIZZAW l-importanza li jidħlu aktar fil-fond fir-relazzjonijiet u l-kooperazzjoni
 f'oqsma bħar-riammissjoni, l-ażil u l-politika tal-viżi, u biex jindirizzaw b'mod konġunt il-
 migrazzjoni u t-traffikar tal-bnedmin,
 JISĦQU fuq l-importanza tal-kummerċ għar-relazzjonijiet bilaterali tagħhom u b'mod
 partikolari l-kummerċ fil-materja prima u jenfasizzaw ir-rieda tagħhom li jaqblu ma' regoli
 speċifiċi dwar il-materja prima fis-Sottokumitat dwar il-Kummerċ u l-Investiment,
 JINNOTAW li d-dispożizzjonijiet ta' dan il-Ftehim li jaqgħu fl-ambitu tal-Parti Tlieta,
 Titolu V tat-Trattat dwar il-Funzjonament tal-Unjoni Ewropea jorbtu lir-Renju Unit u lill-
 Irlanda bħala Partijiet Kontraenti separati, u mhux bħala partijiet fl-Unjoni Ewropea, sakemm
 l-Unjoni Ewropea flimkien mar-Renju Unit u / jew l-Irlanda jinnotifikaw b'mod konġunt lill-
 Mongolja li r-Renju Unit u / jew l-Irlanda huwa/hija marbuta/a bħala parti mill-Unjoni
 Ewropea f'konformità mal-Protokoll Nru 21 dwar il-pożizzjoni tar-Renju Unit u l-Irlanda fir-
 rigward tal-ispazju ta' Libertà, Sigurtà u Ġustizzja anness mat-Trattat dwar l-Unjoni Ewropea
 u mat-Trattat dwar il-Funzjonament tal-Unjoni Ewropea. Jekk ir-Renju Unit u / jew l-Irlanda
 ma jibqgħux marbutin bħala parti mill-Unjoni Ewropea f'konformità mal-Artikolu 4a tal-
 Protokoll Nru 21, l-Unjoni Ewropea flimkien mar-Renju Unit u / jew l-Irlanda jinfurmaw
 minnufih lill-Mongolja b'kull bidla fil-pożizzjoni tagħhom, li f'dan il-każ ikunu se jibqgħu
 marbutin bid-dispożizzjonijiet tal-ftehim per se. L-istess jgħodd għad-Danimarka skont il-
 Protokoll mehmuż ma’ dawk it-Trattati fuq il-pożizzjoni tad-Danimarka;
 WAQT LI JIKKONFERMAW l-impenn tagħhom li tissaħħaħ ir-relazzjoni eżistenti sabiex
 tissaħħaħ il-kooperazzjoni bejniethom, kif ukoll ir-rieda komuni tagħhom sabiex
 jikkonsolidaw, iżidu u jiddiversifikaw ir-relazzjonijiet tagħhom f’oqsma ta’ interess fuq il-
 bażi ta’ ugwaljanza, non-diskriminazzjoni, ir-rispett lejn l-ambjent naturali u l-ġid reċiproku,
 FTIEHMU KIF ĠEJ.
 TITOLU I
 IN-NATURA U L-AMBITU
 ARTIKOLU 1
 Prinċipji ġenerali
 1. Ir-rispett lejn il-prinċipji demokratiċi u d-drittijiet tal-bniedem, kif stabbiliti fid-
 Dikjarazzjoni Universali tad-Drittijiet tal-Bniedem u strumenti internazzjonali
 rilevanti oħrajn dwar id-drittijiet tal-bniedem, u għall-prinċipju tal-istat tad-dritt,
 MT 5 MT
 ---pagebreak--- huwa l-bażi tal-politiki interni u internazzjonali taż-żewġ Partijiet u jikkostitwixxi
 element essenzjali ta’ dan il-Ftehim.
 2. Il-Partijiet jikkonfermaw il-valuri komuni tagħhom kif stabbilit fil-Karta tan-
 Nazzjonijiet Uniti.
 3. Il-Partijiet jikkonfermaw l-impenn tagħhom li jippromwovu l-aspetti kollha tal-
 iżvilupp sostenibbli, li jikkooperaw sabiex jindirizzaw l-isfidi tal-bidla fil-klima kif
 ukoll il-globalizzazzjoni u li jikkontribwixxu sabiex jintlaħqu l-għanijiet ta’ żvilupp
 miftiehma internazzjonalment, inkluż dawk li jinsabu fl-Għanijiet ta’ Żvilupp tal-
 Millennju. Il-Partijiet jirriaffermaw ir-rabta tagħhom ma' protezzjoni ambjentali u
 strutturi soċjali inkużivi ta' livell għoli.
 4. Il-Partijiet jirriaffermaw ir-rabta tagħhom għad-Dikjarazzjoni ta' Pariġi tal-2005 dwar
 l-Effikaċja tal-Għajnuna u qed jaqblu li jsaħħu l-kooperazzjoni sabiex itejbu aktar il-
 prestazzjoni tal-iżvilupp.
 5. Il-Partijiet jirriaffermaw ir-rabta tagħhom lejn il-prinċipji ta’ governanza tajba,
 inkluża l-indipendenza tal-ġudikatura, u l-ġlieda kontra l-korruzzjoni.
 ARTIKOLU 2
 Għanijiet tal-kooperazzjoni
 Bil-ħsieb li tissaħħaħ ir-relazzjoni bilaterali tagħhom, il-Partijiet qed jintrabtu li jżommu
 djalogu komprensiv u li jippromwovu kooperazzjoni ulterjuri bejniethom fis-setturi
 kollha ta' interess reċiproku. B'mod partikolari, l-isforzi tagħhom ikunu mmirati
 sabiex:
 (a) jistabbilixxu kooperazzjoni dwar kwistjonijiet politiċi u ekonomiċi fil-fora u fl-
 organizzazzjonijiet reġjonali u internazzjonali rilevanti kollha;
 (b) jistabbilixxu kooperazzjoni fil-ġlieda kontra reati serji ta' tħassib internazzjonali;
 (c) jistabbilixxu kooperazzjoni fil-ġlieda kontra l-proliferazzjoni ta' armi ta' qerda
 massiva u l-armi ħfief u ta' kalibru żgħir;
 (d) jiżviluppaw il-kummerċ u l-investiment bejn il-Partijiet għall-vantaġġ reċiproku
 tagħhom; jistabbilixxu kooperazzjoni fl-oqsma kollha ta’ interess reċiproku li huma
 marbuta mal-kummerċ u mal-investiment, sabiex jiġu ffaċilitati l-flussi tal-kummerċ
 u tal-investiment u sabiex jiġu evitati u mneħħija l-ostakli għall-kummerċ u l-
 investiment;
 (e) jistabbilixxu kooperazzjoni fil-qasam tal-ġustizzja, l-libertà u s-sigurtà, inkluż l-istat
 tad-dritt u l-kooperazzjoni legali, il-protezzjoni tad-dejta, il-migrazzjoni, it-traffikar
 tal-bnedmin, il-ġlieda kontra l-kriminalità organizzata, it-terroriżmu, ir-reati
 transnazzjonali, il-ħasil tal-flus u d-drogi illeċiti;
 (f) jistabbilixxu kooperazzjoni fis-setturi l-oħra kollha ta' interess reċiproku,
 partikolarment fil-politika makroekonomika u s-servizzi finanzjarji, it-tassazzjoni u
 d-dwana, inkluża l-governanza tajba fil-qasam tat-taxxa, il-politika industrijali u l-
 SMEs, is-soċjetà tal-informazzjoni, l-awdjoviżiv u l-midja, ix-xjenza u t-teknoloġija,
 l-enerġija, it-trasport, l-edukazzjoni u l-kultura, l-ambjent u r-riżorsi naturali, l-
 agrikoltura u l-iżvilupp rurali, is-saħħa, l-impjiegi u l-affarijiet soċjali u l-istatistika;
 (g) isaħħu l-parteċipazzjoni taż-żewġ Partijiet fi programmi ta’ kooperazzjoni
 subreġjonali u reġjonali miftuħa għall-parteċipazzjoni tal-Parti l-oħra;
 MT 6 MT
 ---pagebreak--- (h) iżidu r-rwoli u l-profili tal-Partijiet fir-reġjuni ta’ xulxin;
 (i) jippromwovu l-fehma minn poplu għal ieħor bil-kooperazzjoni ta’ diversi entitajiet
 mhux governattivi bħalma huma l-gruppi ta' riflessjoni, l-akkademiċi, is-soċjetà
 ċivili, u l-midja, fil-forma ta’ seminars, konferenzi, interazzjoni taż-żgħażagħ u
 attivitajiet oħrajn;
 (j) jippromwovu l-qerda tal-faqar fil-kuntest tal-iżvilupp sostenibbli u l-integrazzjoni
 progressiva tal-Mongolja fl-ekonomija dinjija.
 ARTIKOLU 3
 Ġlieda kontra l-proliferazzjoni ta' armi ta' qerda massiva
 u l-mezzi ta' kunsinna tagħhom
 1. Il-Partijiet jikkunsidraw li l-proliferazzjoni ta' armi ta' qerda massiva u l-mezzi tal-
 kunsinna tagħhom, kemm għand atturi statali u mhux statali, tirrappreżenta waħda
 mill-akbar theddidiet serji għall-istabbiltà u s-sigurtà internazzjonali.
 2. Għalhekk, il-Partijiet jaqblu li jikkooperaw u li jikkontribwixxu għall-ġlieda kontra l-
 proliferazzjoni ta’ armi ta' qerda massiva u l-mezzi tal-kunsinna tagħhom permezz ta'
 konformità sħiħa u implimentazzjoni nazzjonali tal-obbligi tagħhom skont it-trattati u
 l-ftehimiet internazzjonali ta' diżarm u nonproliferazzjoni u l-obbligi internazzjonali
 rilevanti oħra bħar-Riżoluzzjoni 1540 tal-Kunsill tas-Sigurtà tan-NU. Il-Partijiet
 jaqblu li din id-dispożizzjoni tikkostitwixxi element essenzjali tal-Ftehim.
 3. Barra minn hekk, il-partijiet jaqblu li jikkooperaw u jikkontrobwixxu fil-ġlieda
 kontra l-proliferazzjoni ta' armi ta' qerda massiva u l-mezzi ta' kunsinna tagħhom
 billi:
 – jieħdu passi sabiex jiffirmaw, jirratifikaw jew jaderixxu ma', skont il-każ, u
 jimplimentaw b’mod sħiħ, l-istrumenti internazzjonali l-oħra kollha li huma rilevanti;
 – li jistabbilixxu sistema effettiva ta’ kontrolli fuq l-esportazzjoni nazzjonali, li
 jikkontrollaw l-esportazzjoni u t-tranżitu ta’ oġġetti relatati mal-Armi ta' Qerda
 Massiva (weapons of mass destruction, WMDs), inkluż il-kontroll fuq l-użu finali
 tad-WMDs f'teknoloġiji ta' użu doppju u li jkun fiha sanzjonijiet effettivi għall-ksur
 tal-kontrolli fuq l-esportazzjoni.
 4. Il-Partijiet jaqblu li jistabbilixxu djalogu politiku regolari li jakkumpanja u
 jikkonsolida dawn l-elementi. Tali djalogu jista' jsir fuq bażi reġjonali.
 MT 7 MT
 ---pagebreak--- ARTIKOLU 4
 Armi ħfief u ta' kalibru żgħir (SALW)
 1. Il-Partijiet jirrikonoxxu li l-manifattura, it-trasferiment u ċ-ċirkolazzjoni illegali ta’
 armi ħfief u ta' kalibru żgħir, inkluż il-munizzjoni tagħhom, u l-akkumulazzjoni
 eċċessiva tagħhom, il-ġestjoni ħażina, il-ħażniet mhux assigurati sewwa u l-firxa
 mhux ikkontrollata tagħhom, ikomplu joħolqu theddida serja għall-paċi u s-sigurtà
 internazzjonali.
 2. Il-Partijiet jaqblu li jsegwu u jimplimentaw bis-sħiħ l-obbligi rispettivi tagħhom f'dak
 li jikkonċerna l-ġlieda kontra n-negozju illegali ta' armi ħfief u ta' kalibru żgħir,
 inkluż il-munizzjon tagħhom, skont ftehimiet internazzjonali eżistenti u riżoluzzjoni
 tal-Kunsill tas-Sigurtà tan-NU, kif ukoll l-impenji tagħhom fil-qafas ta' strumenti
 internazzjonali oħra li huma applikabbli għal dan il-qasam, bħall-Programm ta'
 Azzjoni tan-NU biex jipprevjeni, jikkombatti u jeradika l-kummerċ illegali tas-
 SALW fl-aspetti kollha tagħhom.
 3. Il-Partijiet jobbligaw ruħhom li jikkooperaw u li jiżguraw il-koordinazzjoni, il-
 komplimentarjetà u s-sinerġija fl-isforzi tagħhom biex jiffaċċaw il-kummerċ illegali
 ta' armi ħfief u ta' kalibru żgħir, inkluż il-munizzjon tagħhom, fuq livelli globali,
 subreġjonali u nazzjonali u jaqblu li jistabilixxu djalogu politiku regolari li
 jakkumpanja u jikkonsolida din l-impriża.
 MT 8 MT
 ---pagebreak--- ARTIKOLU 5
 Reati serji ta’ tħassib internazzjonali
 (il-Qorti Kriminali Internazzjonali)
 1. Il-Partijiet jirriaffermaw li l-aktar reati serji ta’ tħassib għall-komunità internazzjonali
 b’mod ġenerali ma jistgħux ma jiġux puniti u li l-prosekuzzjoni effettiva tagħhom
 trid tiġi żgurata billi jittieħdu miżuri fuq livell nazzjonali u internazzjonali, kif
 xieraq, inkluża l-Qorti Kriminali Internazzjonali (QKI). Il-Partijiet iqisu li t-twaqqif
 ta' Qorti Kriminali Internazzjonali li tiffunzjona b'mod effettiv tikkostitwixxi żvilupp
 sinifikanti għall-paċi u l-ġustizzja internazzjonali.
 2. Il-partijiet jaqblu li jikkooperaw u li jieħdu l-mizuri meħtieġa, kif xieraq, sabiex
 jappoġġaw bis-sħiħ l-universalità u l-integrità tal-Istatut ta' Ruma u l-istrumenti
 relatati u jaqblu li jsaħħu l-kooperazzjoni tagħhom mal-QKI. Il-partijiet jimpenjaw
 ruħhom biex jimplimentaw l-Istatut ta' Ruma u jieħdu l-passi kollha meħtieġa biex
 jirratifikaw l-istrumenti relatati (bħall-Ftehim dwar il-Privileġġi u l-Immunitajiet tal-
 QKI).
 3. Il-Partijiet jaqblu li djalogu bejniethom fuq dawn il-kwistjonijiet ikun ta’ benefiċċju.
 MT 9 MT
 ---pagebreak--- ARTIKOLU 6
 Kooperazzjoni fil-ġlieda kontra t-terroriżmu
 1. Il-Partijiet, filwaqt li jirriaffermaw l-importanza tal-ġlieda kontra t-terroriżmu, u
 b’mod konformi mal-konvenzjonijiet internazzjonali applikabbli, inklużi d-drittijiet
 internazzjonali umanitarji u d-drittijiet internazzjonali tal-bniedem, kif ukoll mal-
 leġiżlazzjoni u r-regolamenti rispettivi tagħhom, u, b'teħid inkunsiderazzjoni tal-
 Istrateġija Globali tan-NU Kontra t-Terroriżmu, imniżżla fir-Riżoluzzjoni tal-
 Assemblea Ġenerali tan-NU Nru 60/288 tat-8 ta’ Settembru 2006, qed jaqblu li
 jikkooperaw fil-prevenzjoni u l-eliminazzjoni ta' atti terroristiċi.
 2. Il-Partijiet jagħmlu dan b’mod partikolari:
 (a) fil-qafas tal-implimentazzjoni sħiħa tar-Riżoluzzjonijiet tal-Kunsill tas-Sigurtà tan-
 NU 1373 u 1267 u r-riżoluzzjonijiet suċċessivi, inkluża l-1822, kif ukoll
 riżoluzzjonijiet relevanti oħra tan-NU u l-obbligi rispettivi tagħhom skont
 konvenzjonijiet u strumenti internazzjonali relevanti oħra;
 (b) bi skambju ta’ informazzjoni dwar terroristi, gruppi terroristiċi u n-netwerks ta’
 appoġġ tagħhom, skont il-liġi internazzjonali u nazzjonali;
 (c) bi skambju ta' opinjonijiet dwar mezzi u metodi użati fil-ġlieda kontra t-terroriżmu,
 inklużi oqsma tekniċi u taħriġ, u bi skambju ta' esperjenzi rigward il-prevenzjoni tat-
 terroriżmu;
 (d) billi jikkooperaw sabiex jissaħħaħ il-kunsens internazzjonali dwar il-ġlieda kontra t-
 terroriżmu li jinkludi d-definizzjoni legali ta’ atti terroristiċi u b’mod partikolari billi
 jaħdmu favur ftehim rigward il-Konvenzjoni Komprensiva dwar it-Terroriżmu
 Internazzjonali;
 (e) billi jaqsmu l-aħjar prattiki rilevanti fil-qasam tal-protezzjoni tad-drittijiet tal-
 bniedem fil-ġlieda kontra t-terroriżmu;
 (f) bl-implimentazzjoni u t-tisħiħ effettiv tal-kooperazzjoni tagħhom fil-ġlieda kontra t-
 terroriżmu fil-qafas tal-ASEM.
 MT 10 MT
 ---pagebreak--- TITOLU II
 KOOPERAZZJONI BILATERALI, REĠJONALI U INTERNAZZJONALI
 ARTIKOLU 7
 Kooperazzjoni bejn il-Mongolja u l-UE fuq prinċipji, normi u standards
 1. Il-Partijiet jaqblu li jiksbu prinċipji, normi u standards komuni Ewropej fil-Mongolja,
 u li jikkooperaw u jippromwovu l-iskambju ta' informazzjoni u l-iskambju ta'
 esperjenza bil-ħsieb tal-introduzzjoni u l-implimentazzjoni.
 2. Il-Partijiet jagħmlu ħilithom biex isaħħu d-djalogu u l-kooperazzjoni bejn l-
 Awtoritajiet tagħhom dwar kwistjonijiet ta' standardizzazzjoni li, kif miftiehem bejn
 il-Partijiet, jistgħu jinkludu l-ħolqien ta' qafas ta' kooperazzjoni li jiffaċilita l-
 iskambju ta' esperti, informazzjoni u kompetenza.
 ARTIKOLU 8
 Kooperazzjoni f’organizzazzjonijiet reġjonali u internazzjonali
 1. Il-Partijiet jimpenjaw ruħhom biex jiskambjaw opinjonijiet u jikkooperaw fil-fora u
 fl-organizzazzjonijiet reġjonali u internazzjonali bħan-Nazzjonijiet Uniti u l-aġenziji,
 programmi u korpi relevanti tan-Nazzjonijiet Uniti, l-Organizzazzjoni Dinjija tal-
 Kummerċ (World Trade Organisation, WTO), it-Trattat ta' Ħbiberija u
 Kooperazzjoni (Treaty on Amity and Cooperation, TAC) u l-Laqgħa Asja-Ewropa
 (Asia-Europe Meeting, ASEM)
 2. Il-Partijiet jaqblu wkoll li jippromwovu l-kooperazzjoni bejn il-gruppi ta' riflessjoni,
 l-akkademiċi, l-organizzazzjonijiet mhux governattivi u l-midja fl-oqsma koperti
 b'dan il-Ftehim. Din il-kooperazzjoni tista’, b’mod partikolari, tinkludi l-
 organizzazzjoni ta’ skemi ta’ taħriġ, workshops u seminars, skambji ta’ esperti,
 studji, u azzjonijiet oħrajn miftiehma mill-Partijiet.
 ARTIKOLU 9
 Kooperazzjoni reġjonali u bilaterali
 1. Għal kull qasam ta’ djalogu u ta’ kooperazzjoni skont dan il-Ftehim, u filwaqt li
 jagħtu l-importanza mistħoqqa għal dawk il-materji li jaqgħu fil-kooperazzjoni
 bilaterali, iż-żewġ naħat jaqblu li jwettqu l-attivitajiet relatati fuq livell bilaterali jew
 reġjonali jew permezz ta’ kombinazzjoni ta’ dawn iż-żewġ oqfsa. Fl-għażla tal-aħjar
 qafas, il-Partijiet ifittxu li jimmassimizzaw l-impatt fuq u jsaħħu l-involviment tal-
 partijiet kollha interessati, filwaqt li jagħmlu l-aħjar użu possibbli tar-riżorsi
 disponibbli, billi jieħdu inkunsiderazzjoni l-fattibilità politika u istituzzjonali, u
 jiżguraw koerenza ma’ attivitajiet oħra li jinvolvu l-Unjoni Ewropea u s-sieħba l-oħra
 tal-ASEM.
 2. Il-Partijiet jistgħu, kif xieraq, jiddeċiedu li jestendu l-appoġġ finanzjarju lejn
 attivitajiet ta’ kooperazzjoni fl-oqsma koperti mill-Ftehim jew relatati miegħu, skont
 il-proċeduri u r-riżorsi finanzjarji rispettivi tagħhom.
 MT 11 MT
 ---pagebreak--- TITOLU III
 KOOPERAZZJONI DWAR L-IŻVILUPP SOSTENIBBLI
 ARTIKOLU 10
 Prinċipji Ġenerali
 1. L-objettiv ċentrali tal-kooperazzjoni fl-iżvilupp huwa t-tnaqqis tal-faqar biex jinkisbu
 l-Għanijiet ta’ Żvilupp tal-Millennju fil-kuntest tal-iżvilupp sostenibbli u l-
 integrazzjoni fl-ekonomija dinjija. Il-Partijiet jaqblu li jżommu djalogu regolari dwar
 il-kooperazzjoni għall-iżvilupp f’konformità mal-prijoritajiet rispettivi u l-oqsma ta’
 interess reċiproku tagħhom.
 2. Jeħtieġ li l-istrateġiji tal-kooperazzjoni għall-iżvilupp tal-Partijiet jimmiraw biex,
 inter alia:
 (a) jippromwovu l-iżvilupp uman u soċjali;
 (b) jiksbu tkabbir ekonomiku sostnut;
 (c) jippromwovu s-sostenibbiltà, ir-riġenerazzjoni u l-aħjar prattiki ambjentali, u l-
 preservazzjoni tar-riżorsi naturali;
 (d) jipprevjenu u jittrattaw il-konsegwenzi tat-tibdil fil-klima;
 (e) jagħtu appoġġ lill-politiki u l-istrumenti mmirati għall-integrazzjoni ulterjuri fl-
 ekonomija dinjija u s-sistema ta' kummerċ internazzjonali;
 (f) isegwu proċessi li huma konformi mad-Dikjarazzjoni ta’ Pariġi dwar l-Effikaċja tal-
 Għajnuna, l-Aġenda ta’ Accra għall-Azzjoni, u impenji internazzjonali oħrajn
 immirati lejn it-titjib tal-għoti tal-għajnuna u l-effikaċja tagħha.
 MT 12 MT
 ---pagebreak--- ARTIKOLU 11
 Żvilupp ekonomiku
 1. Il-Partijiet għandhom l-għan li jippromwovu tkabbir ekonomiku bbilanċjat, tnaqqis
 tal-faqar u t-tnaqqis tal-iżbilanċi soċjoekonomiċi.
 2. Il-Partijiet jikkonfermaw l-impenn tagħhom biex jiksbu l-Għanijiet ta' Żvilupp tal-
 Millennju u għandhom jirriaffermaw l-impenn tagħhom lejn id-Dikjarazzjoni ta'
 Pariġi tal-2005 dwar l-Effikaċja tal-Għajnuna.
 3. Il-Ftehim għandu jkollu wkoll l-għan li jinkludi impenji dwar aspetti soċjali u
 ambjentali tal-kummerċ, li jikkonferma mill-ġdid li l-kummerċ għandu jippromwovi
 żvilupp sostenibbli fid-dimensjonijiet kollha tiegħu u għandu jippromwovi l-
 valutazzjoni tal-impatti ekonomiċi, soċjali u ambjentali tiegħu.
 MT 13 MT
 ---pagebreak--- ARTIKOLU 12
 Żvilupp soċjali
 1. Il-partijiet għandhom l-għan li jisħqu fuq il-ħtieġa ta' politiki ekonomiċi u soċjali li
 jsaħħu lil xulxin, jiffukaw fuq ir-rwol ewlieni li jiġġeneraw xogħol deċenti u
 jimpenjaw lill-Partijiet li jappoġġaw id-djalogu soċjali.
 2. Il-Partijiet għandhom l-għan li jikkontribwixxu għall-implimentazzjoni effettiva tal-
 istandards ewlenin dwar ix-xogħol tal-Organizzazzjoni Internazzjonali tax-Xogħol
 (International Labour Organisation, ILO) u jsaħħu l-kooperazzjoni dwar kwistjonijiet
 tal-impjiegi u dawk soċjali.
 3. Barra minn hekk, il-Partijiet għandhom l-għan li jippromwovu politiki maħsuba biex
 jiggarantixxu d-disponibbiltà u l-fornimenti tal-ikel għall-popolazzjoni u l-għalf
 għall-bhejjem, b'mod li ma jagħmilx ħsara lill-ambjent u b'mod sostenibbli.
 ARTIKOLU 13
 L-ambjent
 1. Il-Partijiet jirriaffermaw il-ħtieġa għal livell għoli ta' protezzjoni ambjentali u l-
 konservazzjoni u l-ġestjoni tar-riżorsi naturali u d-diversità bijoloġika, inklużi l-
 foresti, fi sforz lejn żvilupp sostenibbli.
 2. Il-Partijiet għandhom l-għan li jippromwovu r-ratifikazzjoni, l-implimentazzjoni u l-
 konformità mal-ftehimiet ambjentali multilaterali fil-qasam tal-ambjent.
 3. Il-Partijiet għandhom l-għan li jsaħħu l-kooperazzjoni fuq il-kwistjonijiet ambjentali
 globali, b'mod partikolari t-tibdil fil-klima.
 MT 14 MT
 ---pagebreak--- TITOLU IV
 KOOPERAZZJONI FUQ KWISTJONIJIET TA’ KUMMERĊ U INVESTIMENT
 ARTIKOLU 14
 Prinċipji ġenerali
 1. Il-Partijiet jidħlu fi djalogu dwar kummerċ bilaterali u multilaterali kif ukoll dwar
 kwistjonijiet relatati mal-kummerċ bil-ħsieb li jsaħħu r-relazzjonijiet tal-kummerċ
 bilaterali u li jtejbu s-sistema tal-kummerċ multilaterali.
 2. Il-Partijiet jimpenjaw ruħhom li jippromwovu l-iżvilupp u d-diversifikazzjoni tal-
 iskambji kummerċjali reċiproċi tagħhom sal-ogħla livell possibbli u għall-ġid
 reċiproku tagħhom. Huma jimpenjaw ruħhom li jiksbu kundizzjonijiet imtejba ta'
 aċċess għas-suq billi jaħdmu lejn it-tneħħija tal-ostakli għall-kummerċ, b'mod
 partikolari permezz tat-tneħħija f'waqtha tal-ostakli nontariffarji u billi jieħdu miżuri
 sabiex itejbu t-trasparenza, waqt li jikkunsidraw ix-xogħol imwettaq minn
 organizzazzjonijiet internazzjonali f'dan il-qasam.
 3. Waqt li jagħrfu li l-kummerċ għandu rwol indispensabbli fl-iżvilupp, u li l-għajnuna
 fil-forma ta’ skemi ta’ preferenzi kummerċjali kienet ta’ ġid għall-pajjiżi li qed
 jiżviluppaw, il-Partijiet jagħmlu ħilithom sabiex isaħħu l-konsultazzjoni tagħhom
 dwar tali għajnuna, f’konformità sħiħa mad-WTO.
 4. Il-Partijiet iżommu lil xulxin informati fir-rigward tal-iżvilupp tal-kummerċ u ta’
 politiki relatati mal-kummerċ bħall-politika agrikola, il-politika dwar is-sikurezza tal-
 ikel, il-politika tal-konsumatur u l-politika ambjentali.
 5. Il-Partijiet jinkoraġġixxu d-djalogu u l-kooperazzjoni sabiex jiżviluppaw ir-
 relazzjonijiet kummerċjali u ta' investiment tagħhom , inkluża s-soluzzjoni ta'
 problemi kummerċjali, fl-oqsma msemmija fl-Artikoli minn 10 sa 27 fost affarijiet
 oħra.
 ARTIKOLU 15
 Kwistjonijiet sanitarji u fitosanitarji (SPS)
 1. Il-Partijiet jikkooperaw dwar is-sikurezza tal-ikel u dwar kwistjonijiet sanitarji u
 fitosanitarji sabiex jipproteġu l-ħajja jew is-saħħa tal-bniedem, l-annimali u l-pjanti
 fit-territorju tal-Partijiet.
 2. Il-Partijiet jiddiskutu u jiskambjaw informazzjoni dwar il-miżuri rispettivi tagħhom
 kif iddefinit fil-Ftehim tad-WTO dwar Kwistjonijiet Sanitarji u Fitosanitarji (Sanitary
 and Phytosanitary, SPS), il-Konvenzjoni Internazzjonali għall-Protezzjoni tal-Pjanti (
 International Plant Protection Convention, IPPC), l-Organizzazzjoni Dinjija għas-
 Saħħa tal-Annimali (World Organisation for Animal Health, OIE) u l-Kummissjoni
 Codex Alimentarius (Codex).
 3. Il-Partijiet jaqblu li jsaħħu l-fehim u l-kooperazzjoni reċiproka dwar kwistjonijiet tal-
 SPS u t-trattament xieraq tal-annimali. Tali bini ta' kapaċità jkun speċifiku għall-
 ħtiġijiet ta' kull Parti u jsir bil-għan li jassisti lit-tali Parti biex tikkonforma mal-qafas
 legali tal-Parti l-oħra.
 MT 15 MT
 ---pagebreak--- 4. Il-Partijiet jistabbilixxu djalogu f’waqtu dwar il-kwistjonijiet tal-SPS b'talba ta’ xi
 waħda mill-Partijiet sabiex jiġu kkunsidrati kwistjonijiet relatati mal-SPS u
 kwistjonijiet urġenti relatati oħrajn skont dan l-Artikolu.
 MT 16 MT
 ---pagebreak--- ARTIKOLU 16
 Ostakli Tekniċi għall-Kummerċ (TBT)
 Il-Partijiet jippromwovu l-użu ta' standards internazzjonali u jikkooperaw u
 jiskambjaw informazzjoni dwar l-istandards, il-proċeduri ta' valutazzjoni tal-
 konformità u r-regolamenti tekniċi, speċjalment fil-qafas tal-Ftehim tal-WTO dwar l-
 Ostakli Tekniċi għall-Kummerċ (Technical Barriers to Trade, TBT).
 ARTIKOLU 17
 Il-Kooperazzjoni Doganali
 1. Il-Partijiet jagħtu attenzjoni partikolari sabiex iżidu d-dimensjoni ta' sigurtà u
 sikurezza tal-kummerċ internazzjonali, inklużi s-servizzi tat-trasport, sabiex jiżguraw
 infurzar doganali effettiv u effiċjenti tad-drittijiet tal-proprjetà intellettwali, filwaqt li
 jiżguraw approċċ ibbilanċjat bejn il-faċilitazzjoni tal-kummerċ u l-ġlieda kontra l-
 frodi u l-irregolaritajiet.
 2. Bla preġudizzju għal forom oħra ta’ kooperazzjoni, previsti permezz ta' dan il-
 Ftehim, il-Partijiet jistqarru l-interess tagħhom billi fil-futur jikkunsidraw il-
 konklużjoni ta' protokolli dwar il-kooperazzjoni doganali u l-assistenza reċiproka, fil-
 qafas istituzzjonali stabbilit f’dan il-Ftehim.
 ARTIKOLU 18
 Il-faċilitazzjoni tal-kummerċ
 Il-Partijiet jaqsmu l-esperjenzi u jeżaminaw il-possibbiltajiet sabiex jissimplifikaw il-
 proċeduri tal-importazzjoni, l-esportazzjoni, it-tranżitu u proċeduri doganali oħrajn,
 iżidu t-trasparenza tad-dwana u tar-regolamenti dwar il-kummerċ, jiżviluppaw il-
 kooperazzjoni doganali u l-mekkaniżmi effettivi ta’ għajnuna amministrattiva
 reċiproka, u jfittxu li jkun hemm konverġenza ta’ opinjonijiet u azzjoni konġunta fil-
 kuntest ta’ inizjattivi internazzjonali rilevanti inklużi l-faċilitazzjoni tal-kummerċ.
 ARTIKOLU 19
 L-investiment
 Il-Partijiet jinkoraġġixxu fluss akbar ta’ investiment permezz tal-iżvilupp ta’ ambjent
 attraenti u stabbli għall-investiment reċiproku billi jinħoloq djalogu konsistenti
 mmirat lejn it-tisħiħ tal-fehma u tal-kooperazzjoni fi kwistjonijiet marbuta mal-
 investiment, li jiġu esplorati mekkaniżmi amministrattivi sabiex jiffaċilitaw il-flussi
 tal-investiment, u l-promozzjoni ta' regoli għall-investituri stabbli, trasparenti,
 miftuħa u mhux diskriminatorji.
 MT 17 MT
 ---pagebreak--- ARTIKOLU 20
 Il-politika dwar il-kompetizzjoni
 Il-Partijiet jippromwovu l-istabbiliment effettiv u l-applikazzjoni tar-regoli tal-
 kompetizzjoni kif ukoll it-tixrid ta' informazzjoni sabiex jitrawmu t-trasparenza u ċ-
 ċertezza tad-dritt għall-intrapriżi li joperaw fis-swieq ta' xulxin. Il-Partijiet għandhom
 jiskambjaw l-opinjonijiet fuq kwistjonijiet marbuta ma' prattiki antikompetittivi li
 jistgħu jolqtu ħażin il-kummerċ bilaterali u l-flussi tal-investiment.
 ARTIKOLU 21
 Is-Servizzi
 Il-Partijiet jistabbilixxu djalogu konsistenti mmirat l-aktar lejn l-iskambju ta’
 informazzjoni dwar l-ambjenti regolatorji rispettivi tagħhom, li jiġi promoss l-aċċess
 għas-swieq ta’ xulxin, li jiġi promoss l-aċċess għas-sorsi ta’ kapital u ta’ teknoloġija,
 u li jiġi promoss il-kummerċ fis-servizzi bejn iż-żewġ reġjuni u fis-swieq ta’ pajjiżi
 terzi.
 ARTIKOLU 22
 Il-movimenti tal-kapital
 Il-Partijiet jagħmlu ħilithom biex jiffaċilitaw il-moviment tal-kapital sabiex
 jippromwovu l-objettivi tal-Ftehim
 ARTIKOLU 23
 Akkwist pubbliku mill-gvern
 Il-Partijiet ikollhom l-għan li jiffissaw regoli proċedurali, inklużi trasparenza
 adegwata u dispożizzjonijiet ta' sfida li jappoġġaw it-twaqqif ta' sistema effettiva tal-
 akkwisti li tippromwovi l-aħjar valur għall-flus fl-akkwisti pubbliċi u tiffaċilita l-
 kummerċ internazzjonali.
 Il-Partijiet jaħdmu biex jiksbu ftuħ reċiproku tas-suq tal-akkwisti tagħhom mill-
 gvern, bil-għan li jiksbu benefiċċju reċiproku.
 ARTIKOLU 24
 Trasparenza
 Il-Partijiet jirrikonoxxu l-importanza tat-trasparenza u tal-proċess ġust fl-
 amministrazzjoni tal-liġijiet u r-regolamenti tagħhom marbuta mal-kummerċ, u għal
 dan l-għan huma jirriaffermaw l-impenji tagħhom kif stipulati fl-Artikolu X tal-
 GATT 1994 u l-Artikolu III tal-GATS.
 MT 18 MT
 ---pagebreak--- ARTIKOLU 25
 Il-materja prima
 1. Il-Partijiet jaqblu li jsaħħu l-kooperazzjoni u l-promozzjoni tal-fehim reċiproku
 bejn iż-żewġ naħat fil-qasam tal-materja prima.
 2. Din il-kooperazzjoni u l-promozzjoni tal-fehim reċiproku għandha tindirizza
 suġġetti bħall-qafas regolatorju għas-setturi tal-materja prima (inkluża l-governanza
 tad-dħul mix-xogħol tal-minjieri għall-iżvilupp soċjoekonomiku; u protezzjoni
 ambjentali u r-regolamenti tas-sikurezza b'relazzjoni mas-setturi tal-minjieri u l-
 materja prima) u l-kummerċ tal-materja prima. Bil-ħsieb li jitrawmu kooperazzjoni u
 fehim reċiproku akbar, kull Parti tista' titlob laqgħat ad hoc marbuta mal-materja
 prima.
 3. Il-Partijiet jirrikonoxxu li ambjent trasparenti, mhux diskriminatorju, mhux ta'
 tfixkil u bbażat fuq ir-regoli, huwa l-aħjar mod kif wieħed joħloq ambjent favorevoli
 għall-investiment barrani dirett fil-produzzjoni u l-kummerċ tal-materja prima.
 4. Il-Partijiet, filwaqt li jikkunsidraw il-politiki u l-objettivi ekonomiċi rispettivi u
 bil-ħsieb li jrawmu l-kummerċ, jaqblu li jippromwovu kooperazzjoni fit-tneħħija tal-
 ostakli għall-kummerċ tal-materja prima.
 5. B'talba ta' xi waħda mill-Partijiet, kull materja li tirrigwarda l-kummerċ tal-
 materja prima tista' tiġi mqajma u diskussa waqt il-Laqgħat Konġunti tal-Kumitat u
 tas-Sottokumitat, li jkollhom il-poter li jieħdu deċiżjonijiet dwarhom skont l-
 Artikolu 56 f'konformità mal-prinċipji stabbiliti fil-paragrafi ta' hawn fuq.
 MT 19 MT
 ---pagebreak--- ARTIKOLU 26
 Politika reġjonali
 Il-Partijiet jinkoraġġixxu l-politika ta' żvilupp reġjonali.
 ARTIKOLU 27
 Protezzjoni tal-proprjetà intellettwali
 1. Il-Partijiet jirriaffermaw l-importanza kbira li huma jagħtu lill-protezzjoni tad-
 drittijiet tal-proprjetà intellettwali u jaħdmu biex jistabbilixxu l-miżuri xierqa bil-
 ħsieb li jiżguraw protezzjoni adegwata u effettiva tal-infurzar ta' tali drittijiet,
 notevolment marbuta mal-ksur tad-drittijiet tal-proprjetà intellettwali.
 Barra minn hekk, il-Partijiet jiftiehmu li jikkonkludi malajr kemm jista' jkun il-
 Ftehim bilaterali dwar l-Indikazzjonijiet Ġeografiċi.
 2. Il-Partijiet jiskambjaw l-informazzjoni u l-esperjenza dwar kwistjonijiet bħall-
 prattika, il-promozzjoni, it-tixrid, is-simplifikazzjoni, il-maniġment, l-
 armonizzazzjoni, il-protezzjoni u l-applikazzjoni effettiva tad-drittijiet tal-proprjetà
 intellettwali, il-prevenzjoni tal-ksur ta’ dawn id-drittijiet, il-ġlieda kontra l-
 falsifikazzjoni u l-piraterija, jiġifieri permezz ta' kooperazzjoni doganali u forom
 adegwati oħra ta' kooperazzjoni, u l-istabbiliment u t-tisħiħ ta’ organizzazzjonijiet
 għall-kontroll u l-protezzjoni ta’ tali drittijiet. Il-Partijiet jgħinu lil xulxin biex itejbu
 l-protezzjoni tal-proprjetà intellettwali, l-utilizzazzjoni u l-kummerċjalizzazzjoni
 bbażati fuq l-esperjenza Ewropea, u jsaħħu t-tixrid tal-għarfien dwarha.
 ARTIKOLU 28
 Sottokumitat dwar il-Kummerċ u l-Investiment
 1. B'dan qed jitwaqqaf Sottokumitat dwar il-Kummerċ u l-Investiment.
 2. Dan is-Sottokumitat jgħin lill-Kumitat Konġunt fit-twettiq tal-ħidmiet tiegħu,
 billi jittratta l-oqsma kollha koperti minn dan il-Kapitolu.
 3. Is-sottokumitat jistabbilixxi r-regoli ta' proċedura tiegħu.
 MT 20 MT
 ---pagebreak--- TITOLU V
 KOOPERAZZJONI FL-ISPAZJU TA' ĠUSTIZZJA, LIBERTÀ U SIGURTÀ
 ARTIKOLU 29
 L-istat tad-dritt u l-kooperazzjoni legali
 1. Fil-kooperazzjoni tagħhom fl-ispazju ta' ġustizzja, libertà u sigurtà, il-Partijiet
 jagħtu importanza partikolari għall-konsolidazzjoni tal-istat tad-dritt, it-tisħiħ tal-
 istituzzjonijiet fil-livelli kollha fl-oqsma tal-infurzar tal-liġi u l-amministrazzjoni tal-
 ġustizzja b'mod partikolari.
 2. Il-kooperazzjoni bejn il-Partijiet tinkludi wkoll l-iskambju reċiproku ta’
 informazzjoni rigward is-sistemi legali u l-leġiżlazzjoni. Il-Partijiet jagħmlu ħilithom
 biex jiżviluppaw assistenza legali reċiproka fil-qafas legali eżistenti.
 ARTIKOLU 30
 Protezzjoni ta' dejta personali
 1. Il-Partijiet jaqblu li jikkooperaw sabiex itejbu l-livell ta’ protezzjoni ta' dejta
 personali sal-ogħla standards internazzjonali, bħal dawk li jinsabu, inter alia, fil-Linji
 Gwida tan-NU għall-Kontroll tal-Fajls Kompjuterizzati b’Dejta Personali (ir-
 Riżoluzzjoni tal-Assemblea Ġenerali tan-NU 45/95 tal-14 ta’ Diċembru 1990).
 2. Il-kooperazzjoni dwar il-protezzjoni ta' dejta personali tista’ tinkludi, inter
 alia, l-assistenza teknika fil-forma ta' skambju ta’ informazzjoni u kompetenzi.
 MT 21 MT
 ---pagebreak--- ARTIKOLU 31
 Kooperazzjoni dwar il-migrazzjoni
 1. Il-Partijiet jistabbilixxu kooperazzjoni mmirata biex tipprevjeni l-
 immigrazzjoni illegali u l-preżenza illegali tal-persuni fiżiċi tan-nazzjonalità
 tagħhom fuq it-territorji rispettivi tagħhom.
 2. Fil-qafas tal-kooperazzjoni għall-prevenzjoni tal-immigrazzjoni illegali, il-
 Partijiet jaqblu li jerġgħu jilqgħu lura, mingħajr dewmien bla bżonn, iċ-ċittadini
 tagħhom, li ma għadhomx jissodisfaw il-kundizzjonijiet fis-seħħ ta' dħul, preżenza
 jew residenza fit-territorju tal-Parti l-oħra. Għal dan il-għan, il-Partijiet jipprovdu liċ-
 ċittadini tagħhom b'dokumenti tal-identità adatti għal tali finijiet. Meta l-persuna li se
 tiġi riammessa ma jkollha l-ebda dokument jew provi oħra tan-nazzjonalità tagħha,
 ir-rappreżentanzi diplomatiċi u konsulari kompetenti tal-Istat Membru kkonċernat
 jew tal-Mongolja jagħmlu arranġamenti, b'talba tal-Mongolja jew tal-Istat Membru
 kkonċernat, biex tiġi intervistata l-persuna sabiex tiġi stabbilita n-nazzjonalità
 tagħha.
 3. L-UE tgħin finanzjarjament bl-implimentazzjoni ta' dan il-fehim permezz ta'
 strumenti relevanti ta' kooperazzjoni bilaterali.
 4. Il-Partijiet jaqblu li jinnegozjaw, b'talba tal-Parti l-oħra, ftehim bejn l-UE u l-
 Mongolja li jirregola l-obbligi speċifiċi għar-riammissjoni taċ-ċittadini tagħhom, li
 jinkludi obbligu għaċ-ċittadini ta' pajjiżi oħra u persuni apolidi.
 ARTIKOLU 32
 Kooperazzjoni kontra drogi illeċiti
 1. Il-Partijiet jikkooperaw biex jiżguraw approċċ ibbilanċjat permezz ta'
 koordinazzjoni effettiva bejn l-awtoritajiet kompetenti inkluż mis-setturi tas-saħħa,
 il-ġustizzja, id-dwana u dak tal-intern u minn setturi relevanti oħrajn, bil-għan li
 jitnaqqsu l-forniment, it-traffikar u d-domanda għad-drogi illeċiti, u bir-rispett dovut
 għad-drittijiet tal-bniedem. Din il-kooperazzjoni timmira wkoll biex tnaqqas id-
 dannu relatat mad-droga, li tindirizza l-produzzjoni tad-drogi sintetiċi, it-traffikar u l-
 użu, u biex tikseb prevenzjoni aktar effettiva ta' żvijar tal-prekursuri tad-drogi użati
 għall-produzzjoni illeċita ta' drogi narkotiċi u sustanzi psikotropiċi.
 2. Il-Partijiet jaqblu dwar il-mezzi ta' kooperazzjoni sabiex jinkisbu dawn l-
 objettivi. L-azzjonijiet ikunu bbażati fuq prinċipji miftiehma b’mod komuni skont il-
 konvenzjonijiet internazzjonali rilevanti, id-Dikjarazzjoni Politika u d-Dikjarazzjoni
 Speċjali dwar il-Prinċipji ta’ Gwida rigward it-Tnaqqis fid-Domanda tad-Drogi,
 approvati mill-Għoxrin Sessjoni Speċjali dwar id-Drogi tal-Assemblea Ġenerali tan-
 Nazzjonijiet Uniti (United Nations General Assembly Special Session, UNGASS)
 f’Ġunju 1998 u d-Dikjarazzjoni Politika u l-Pjan ta’ Azzjoni adottati waqt it-
 52 sessjoni tal-Kummissjoni tan-Nazzjonijiet Uniti dwar id-Drogi Narkotiċi
 f’Marzu 2009.
 3. Il-kooperazzjoni bejn il-Partijiet tinkludi għajnuna teknika u amministrattiva
 b’mod partikolari fl-oqsma li ġejjin: l-abbozzar ta’ leġiżlazzjoni u politiki nazzjonali;
 it-twaqqif ta’ istituzzjonijiet u ċentri ta’ informazzjoni nazzjonali; l-appoġġ għall-
 isforzi tas-soċjetà ċivili fil-qasam tad-drogi u l-isforzi għat-tnaqqis tad-domanda u l-
 MT 22 MT
 ---pagebreak--- ħsara tad-drogi; it-taħriġ tal-impjegati; ir-riċerka relatata mad-drogi; u l-prevenzjoni
 tad-devjazzjoni ta' prekursuri tad-droga li jintużaw għall-manifattura illegali ta’ drogi
 narkotiċi u sustanzi psikotropiċi. Il-Partijiet jistgħu jiftiehmu li jinkludu oqsma
 oħrajn.
 ARTIKOLU 33
 Il-kooperazzjoni kontra l-kriminalità organizzata u l-korruzzjoni
 Il-Partijiet jaqblu li jikkooperaw fil-ġlieda kontra l-kriminalità organizzata,
 ekonomika u finanzjarja kif ukoll il-korruzzjoni. Tali kooperazzjoni timmira b'mod
 partikolari biex timplimenta u tippromwovi l-istandards u l-istrumenti internazzjonali
 rilevanti, bħall-Konvenzjoni tan-NU dwar il-Kriminalità Organizzata
 Transnazzjonali u l-Protokolli supplimentari tagħha u l-Konvenzjoni tan-NU kontra
 l-Korruzzjoni.
 ARTIKOLU 34
 Kooperazzjoni fil-ġlieda kontra l-ħasil tal-flus u l-finanzjament tat-terroriżmu
 1. Il-Partijiet jaqblu dwar il-ħtieġa li jaħdmu flimkien u li jikkooperaw sabiex jiġi
 evitat l-użu tas-sistemi finanzjarji tagħhom u n-negozji u l-professjonijiet mhux
 finanzjarji magħżula sabiex għar-rikavat minn attivitajiet kriminali kollha bħalma
 huma t-traffikar tad-drogi u l-korruzzjoni.
 2. Iż-żewġ Partijiet jaqblu li jippromwovu għajnuna teknika u amministrattiva
 bil-għan li jiġu żviluppati u implimentati r-regolamenti u l-funzjonament effettiv ta’
 mekkaniżmi fil-ġlieda kontra l-ħasil tal-flus u l-finanzjament tat-terroriżmu. B’mod
 partikolari, il-kooperazzjoni tippermetti l-iskambju ta' informazzjoni rilevanti fil-
 qafas tal-leġiżlazzjonijiet rispettivi u l-adozzjoni ta’ standards xierqa għall-ġlieda
 kontra l-ħasil ta’ flus u l-finanzjament tat-terroriżmu liema standards ikunu
 ekwivalenti għal dawk adottati mill-Unjoni u mill-entitajiet internazzjonali li huma
 attivi f’dan il-qasam, bħalma hija t-Task Force ta’ Azzjoni Finanzjarja (FATF).
 MT 23 MT
 ---pagebreak--- TITOLU VI
 IL-KOOPERAZZJONI F'SETTURI OĦRAJN
 ARTIKOLU 35
 Kooperazzjoni fil-qasam tad-drittijiet tal-bniedem
 1. Il-Partijiet jaqblu li jikkooperaw fil-promozzjoni u l-protezzjoni effettiva tad-
 drittijiet tal-bniedem, inkluż fir-rigward tar-ratifika u l-implimentazzjoni ta' strumenti
 internazzjonali tad-drittijiet tal-bniedem.
 2. Din il-kooperazzjoni tista’ tinkludi, inter alia:
 (a) l-appoġġ għall-iżvilupp u l-implimentazzjoni ta’ pjan ta’ azzjoni nazzjonali fil-
 qasam tad-drittijiet tal-bniedem;
 (b) il-promozzjoni tad-drittijiet tal-bniedem u tal-edukazzjoni;
 (c) it-tisħiħ ta’ istituzzjonijiet nazzjonali u reġjonali relatati mad-drittijiet tal-
 bniedem;
 (d) it-twaqqif ta' djalogu bis-sens u mifrux fuq bażi wiesgħa dwar id-drittijiet tal-
 bniedem;
 (e) it-tisħiħ tal-kooperazzjoni fir-rigward tal-istituzzjonijiet relatati mad-drittijiet
 tal-bniedem tan-Nazzjonijiet Uniti.
 ARTIKOLU 36
 Kooperazzjoni dwar is-servizzi finanzjarji
 1. Il-Partijiet jaqblu li jsaħħu l-kooperazzjoni bil-għan li jiksbu regoli u standards
 komuni u aktar mill-qrib, u li jsaħħu l-kooperazzjoni bil-ħsieb li jtejbu s-sistemi tal-
 kontabilità, dawk superviżorji u regolatorji tal-banek, l-assigurazzjoni, u oqsma
 oħrajn fis-settur finanzjarju.
 2. Il-partijiet jikkooperaw biex jiżviluppaw qafas legali regolatorju, infrastruttura
 u riżorsi umani kif ukoll li jintroduċu governanza korporattiva u standards
 internazzjonali dwar il-kontabilità fis-suq kapitali tal-Mongolja fil-qafas tal-
 kooperazzjoni bilaterali b'konformità mal-Impenn tal-GATS u d-WTO dwar id-
 Dokument ta' Fehim Reċiproku tas-servizzi Finanzjarji.
 ARTIKOLU 37
 Djalogu dwar il-politika ekonomika
 1. Il-Partijiet jaqblu li jikkooperaw fir-rigward tal-promozzjoni tal-iskambju ta’
 informazzjoni dwar it-tendenzi u l-politiki ekonomiċi rispettivi tagħhom, u tal-qsim
 tal-esperjenza fil-koordinazzjoni ta’ politiki ekonomiċi fil-kuntest tal-kooperazzjoni
 u l-integrazzjoni ekonomika reġjonali.
 2. Il-Partijiet jippruvaw japprofondixxu d-djalogu bejn l-awtoritajiet tagħhom
 dwar kwistjonijiet ekonomiċi li, kif miftiehem mill-Partijiet, jistgħu jinkludu oqsma
 MT 24 MT
 ---pagebreak--- bħall-politika monetarja, il-politika fiskali, inkluża t-tassazzjoni tal-intrapriżi, il-
 finanzi pubbliċi, u l-istabilizzazzjoni makroekonomika u d-dejn estern.
 3. Il-Partijiet jikkooperaw u jippromwovu fehim reċiproku bejn iż-żewġ naħat fil-
 qasam tad-diversifikazzjoni ekonomika u l-iżvilupp industrijali.
 ARTIKOLU 38
 Governanza tajba fil-qasam tat-taxxa
 Bil-għan li jsaħħu u jiżviluppaw l-attivitajiet ekonomiċi filwaqt li jikkunsidraw il-
 ħtieġa li jiġi żviluppat qafas regolatorju xieraq, il-Partijiet jirrikonoxxu u jimpenjaw
 ruħhom li jimplimentaw il-prinċipji ta’ governanza tajba fil-qasam tat-taxxa kif huma
 marbuta li jagħmlu l-Istati Membri fil-livell tal-Unjoni. F’dan is-sens, mingħajr
 preġudizzju għall-kompetenzi tal-Unjoni u tal-Istati Membri, il-Partijiet għandhom
 itejbu l-kooperazzjoni internazzjonali fil-qasam tat-taxxa, jiffaċilitaw il-ġbir ta’ dħul
 leġittimu tat-taxxa, u jiżviluppaw miżuri għall-implimentazzjoni effettiva tal-
 prinċipji msemmija hawn fuq.
 ARTIKOLU 39
 Politika industrijali u kooperazzjoni ma’ SMEs
 Il-partijiet, filwaqt li jqisu l-politiki u l-objettivi ekonomiċi rispettivi tagħhom, jaqblu
 li jippromwovu l-kooperazzjoni fil-politika industrijali fl-oqsma kollha meqjusa
 bħala adattati, bil-ħsieb li jtejbu l-kompetittività ta’ intrapriżi żgħar u medji, inter
 alia, permezz ta’:
 (a) l-iskambju ta’ informazzjoni u esperjenza dwar il-ħolqien ta’ kundizzjonijiet ta'
 qafas għall-intrapriżi żgħar u medji sabiex dawn itejbu l-kompetittività tagħhom;
 (b) il-promozzjoni ta’ kuntatti bejn l-operaturi ekonomiċi, waqt li jinkoraġġixxu
 impriżi konġunti u jistabbilixxu impriżi konġunti u netwerks ta’ informazzjoni l-
 aktar permezz tal-programmi orizzontali eżistenti tal-Unjoni Ewropea, li jistimulaw
 b’mod partikolari t-trasferimenti ta’ soft u hard technology bejn l-imsieħba;
 (c) il-forniment ta’ informazzjoni u l-istimulazzjoni tal-innovazzjoni u l-iskambju
 ta’ prattiki tajbin dwar l-aċċess għall-finanzi, inkluż għall-intrapriżi ż-żgħar u medji;
 (d) il-faċilitazzjoni u l-appoġġ tal-attivitajiet rilevanti stabbiliti mis-setturi privati
 taż-żewġ naħat;
 (e) il-promozzjoni ta' xogħol deċenti, ir-responsabbiltà soċjali korporattiva u l-
 obbligu ta' rendikont u l-inkoraġġiment ta’ prattiki tan-negozju responsabbli, inkluż
 il-konsum u l-produzzjoni sostenibbli. Din il-kooperazzjoni tikkunsidra wkoll id-
 dimensjoni tal-konsumatur, bħall-informazzjoni fuq il-prodott u r-rwol tal-
 konsumatur fis-suq;
 (f) il-proġetti ta' riċerka konġunta f'oqsma industrijali magħżula u kooperazzjoni
 dwar standards u proċeduri ta' valutazzjoni tal-konformità u regolamenti tekniċi, kif
 jiġi miftiehem b'mod reċiproku;
 (g) l-assistenza permezz ta' informazzjoni dwar it-tekniki u t-teknoloġiji tal-
 immodernizzar tal-faċilitajiet tat-tindif bl-ilma tal-iskart tal-ipproċessar tal-ġilda,
 MT 25 MT
 ---pagebreak--- (h) l-iskambju ta' informazzjoni u rakkomandazzjoni tal-imsieħba u opportunitajiet
 ta' kooperazzjoni fil-qasam tal-kummerċ u l-investiment permezz ta' netwerks
 eżistenti aċċessibbli b'mod reċiproku;
 (i) l-appoġġ tal-kooperazzjoni bejn in-negozji privati taż-żewġ naħat, speċjalment
 bejn l-SMEs;
 (j) il-kunsiderazzjoni ta' negozjar ta' ftehim addizzjonali dwar skambji ta'
 informazzjoni, sessjonijiet ta' ħidma dwar l-intensifikar tal-kooperazzjoni u
 avvenimenti promozzjonali oħra bejn l-SMEs taż-żewġ naħat;
 (k) il-forniment ta' informazzjoni dwar assistenza teknika għall-esportazzjoni ta'
 ikel u prodotti agrikolu lejn is-suq Ewropew fil-kamp ta' applikazzjoni tas-sistema
 preferenzjali tal-Unjoni Ewropea.
 ARTIKOLU 40
 It-turiżmu
 1. Iggwidati mill-Kodiċi ta' Etika għat-Turiżmu tal-Organizzazzjoni Dinjija tat-
 Turiżmu, u bil-prinċipji tas-sostenibbiltà li jsejsu l-“Proċess lokali tal-Aġenda 21”, il-
 Partijiet jimmiraw biex itejbu l-iskambju ta’ informazzjoni u jistabbilixxu l-aħjar
 prattika sabiex jiżguraw żvilupp bilanċjat u sostenibbli tat-turiżmu.
 2. Il-Partijiet jaqblu li jiżviluppaw kooperazzjoni għas-salvagwardjar u l-
 immassimizzar tal-potenzjal tal-patrimonju naturali u kulturali, sabiex jittaffew l-
 impatti negattivi tat-turiżmu, u sabiex tiżdied il-kontribuzzjoni pożittiva tal-industrija
 tat-turiżmu għall-iżvilupp sostenibbli tal-komunitajiet lokali, inter alia, billi jiġi
 żviluppat l-ekoturiżmu, filwaqt li jiġu rispettati l-integrità u l-interessi tal-
 komunitajiet lokali u indiġeni, u billi jittejjeb it-taħriġ fl-industrija tat-turiżmu.
 ARTIKOLU 41
 Is-soċjetà tal-informazzjoni
 1. Billi jirrikonoxxu li t-teknoloġija tal-informazzjoni u l-komunikazzjoni hija
 element ewlieni tal-ħajja moderna u hija ta’ importanza vitali għall-iżvilupp
 ekonomiku u soċjali, il-Partijiet jagħmlu ħilithom sabiex jiskambjaw opinjonijiet
 dwar il-politiki rispettivi tagħhom f’dan il-qasam bil-għan li jippromwovu l-iżvilupp
 ekonomiku.
 2. Il-kooperazzjoni f’dan il-qasam tiffoka, fost l-oħrajn, dwar:
 (a) il-parteċipazzjoni fi djalogu reġjonali komprensiv dwar aspetti differenti tas-
 soċjetà tal-informazzjoni, b’mod partikolari l-politiki u r-regolamenti dwar il-
 komunikazzjonijiet elettroniċi inkluż is-servizz universali, il-liċenzjar u l-
 awtorizzazzjonijiet ġenerali, il-protezzjoni tal-privatezza u d-dejta personali, kif
 ukoll l-indipendenza u l-effiċjenza tal-awtorità regolatorja;
 (b) l-interkonnessjoni u l-interoperabilità tan-netwerks u s-servizzi tal-Partijiet u
 tal-Asja;
 (c) l-istandardizzazzjoni u t-tixrid ta’ teknoloġiji ġodda ta' informazzjoni u
 komunikazzjoni;
 MT 26 MT
 ---pagebreak--- (d) il-promozzjoni tal-kooperazzjoni dwar ir-riċerka bejn il-Partijiet fil-qasam tat-
 teknoloġiji tal-informazzjoni u tal-komunikazzjoni;
 (e) il-kooperazzjoni dwar it-televiżjoni diġitali li tinkludi l-iskambju tal-esperjenzi
 dwar l-iskjerament, l-aspetti regolatorji u b'mod partikolari il-ġestjoni tal-ispettru u r-
 riċerka;
 (f) il-kooperazzjoni fi proġetti ta’ riċerka konġunta fil-qasam tat-teknoloġiji tal-
 informazzjoni u tal-komunikazzjoni;
 (g) l-aspetti tas-sigurtà tat-teknoloġiji tal-informazzjoni u tal-komunikazzjoni kif
 ukoll il-ġlieda kontra ċ-ċiberkriminalità;
 (h) il-valutazzjoni tal-konformità tat-telekomunikazzjonijiet, inkluż it-tagħmir tar-
 radju;
 (i) Kooperazzjoni dwar żvilupp ta' netwerk tal-banda wiesgħa,
 (j) Skambju ta' informazzjoni dwar politika ta' kompetizzjoni tat-teknoloġiji tal-
 informazzjoni u tal-komunikazzjoni.
 ARTIKOLU 42
 L-awdjoviżiv u l-midja
 Il-Partijiet jinkoraġġixxu, jappoġġaw u jiffaċilitaw l-iskambji, il-kooperazzjoni u d-
 djalogu bejn l-istituzzjonijiet u l-aġenti rilevanti tagħhom fl-oqsma tal-awdjoviżiv u
 l-midja. Huma jaqblu li jistabbilixxu djalogu politiku regolari f’dawn l-oqsma.
 ARTIKOLU 43
 Kooperazzjoni xjentifika u teknoloġika
 1. Il-Partijiet jaqblu li jikkooperaw fl-oqsma ta' riċerka xjentifika u żvilupp
 teknoloġiku (RTD) fl-oqsma ta' interess u benefiċċju reċiproku.
 2. L-għanijiet ta' din il-kooperazzjoni jkunu biex:
 (a) jinkoraġġixxu l-iskambji ta’ informazzjoni u ta’ għarfien dwar ix-xjenza u t-
 teknoloġija, inkluż l-implimentazzjoni ta’ politiki u ta’ programmi;
 (b) jippromwovu s-sħubijiet ta' riċerka bejn il-komunitajiet xjentifiċi, iċ-ċentri ta’
 riċerka, l-universitajiet u l-industrija tal-Partijiet;
 (c) jippromwovu t-taħriġ u l-mobbiltà tar-riċerkaturi;
 (d) jinkoraġixxu s-sehem tal-istituzzjonijiet rispettivi tal-edukazzjoni ogħla, ċentri
 ta' riċerka u industriji, inklużi l-intrapriżi żgħar u medji fil-programmi RTD
 rispettivi.
 3. Il-kooperazzjoni tista' tieħu l-forma ta’ proġetti konġunti ta’ riċerka u skambji,
 laqgħat u taħriġ tar-riċerkaturi permezz ta’ skemi ta’ mobbiltà u ta' taħriġ
 internazzjonali u programmi ta’ skambju, li jipprovdu għall-akbar tixrid possibbli tar-
 riżultati tar-riċerka, tat-tagħlim u tal-aħjar prassi.
 4. Dawn l-attivitajiet ta' kooperazzjoni jkunu konformi mal-liġijiet u r-
 regolamenti taż-żewġ partijiet. Huma bbażati fuq il-prinċipji tar-reċiproċità, it-
 MT 27 MT
 ---pagebreak--- trattament ġust u l-benefiċċju reċiproku, u jiżguraw protezzjoni effettiv tal-proprjetà
 intellettwali.
 5. Il-Partijiet jaqblu li jagħmlu kull sforz sabiex iżidu l-għarfien pubbliku dwar il-
 possibbiltajiet offruti mill-programmi rispettivi tagħhom għall-kooperazzjoni
 xjentifika u teknoloġika.
 MT 28 MT
 ---pagebreak--- ARTIKOLU 44
 Enerġija
 1. Il-Partijiet jagħmlu ħilithom sabiex itejbu l-kooperazzjoni fis-settur tal-enerġija
 bil-għan li:
 (a) isaħħu s-sigurtà tal-enerġija inkluż billi jiddiversifikaw il-forniment tal-
 enerġija, u jiżviluppaw forom ġodda sostenibbli, innovattivi u rinnovabbli tal-
 enerġija, inkluż, inter alia, bijofjuwils u bijomassa, l-enerġija mir-riħ u solari kif
 ukoll il-ġenerazzjoni tal-enerġija idro u jappoġġaw l-iżvilupp ta’ oqfsa xierqa tal-
 politika biex joħolqu kundizzjonijiet favorevoli għall-investiment u kundizzjonijiet
 indaqs għall-enerġija rinnovabbli u l-integrazzjoni tagħha f’oqsma tal-politika
 rilevanti;
 (b) jiksbu użu razzjonali tal-enerġija bil-kontributi kemm ta’ min iforni kif ukoll
 ta’ min jagħmel id-domanda, billi jippromwovu l-effiċjenza tal-enerġija fil-
 produzzjoni, it-trasport, id-distribuzzjoni u l-użu finali tal-enerġija;
 (c) jippromwovu l-applikazzjoni ta' standards rikonoxxuti internazzjonalment ta'
 sikurezza, sigurtà, nonproliferazzjoni u salvagwardji nukleari;
 (d) ikattru t-trasferiment tat-teknoloġija mmirat lejn il-produzzjoni u l-użu tal-
 enerġija sostenibbli;
 (e) isaħħu l-bini ta’ kapaċità u l-faċilitazzjoni tal-investiment fil-qasam fuq il-bażi
 ta’ regoli trasparenti, mhux diskriminatorji, kompatibbli mal-kummerċ;
 2. Għal dawn l-għanijiet, il-Partijiet jaqblu li jippromwovu l-kuntatti u r-riċerka
 konġunta għall-benefiċċju reċiproku tal-Partijiet, b’mod partikolari permezz ta’ oqsfa
 reġjonali u internazzjonali rilevanti. B’referenza għall-Artikolu 43 u l-konklużjonijiet
 tas-Samit Dinji dwar l-Iżvilupp Sostenibbli (World Summit on Sustainable
 Development, WSSD), li sar f’Johannesburg fl-2002, il-Partijiet jinnotaw il-ħtieġa li
 jiġu indirizzati r-rabtiet bejn l-aċċess bi prezz raġonevoli għas-servizzi tal-enerġija u
 l-iżvilupp sostenibbli. Dawn l-attivitajiet jistgħu jkunu promossi f’kooperazzjoni
 mal-Inizjattiva tal-Unjoni Ewropea dwar l-Enerġija, imnedija waqt il-WSSD.
 3. Il-kummerċ f'materjali nukleari jsir skont id-dispożizzjonijiet tat-Trattat li
 jistabbilixxi l-Komunità Ewropea dwar l-Enerġija Atomika. Jekk meħtieġ, il-
 kummerċ f'materjali nukleari jkun suġġett għad-dispożizzjonijiet ta' Ftehim speċifiku
 li għandu jiġi konkluż bejn il-Komunità Ewropea dwar l-Enerġija Atomika u l-
 Mongolja.
 MT 29 MT
 ---pagebreak--- ARTIKOLU 45
 Trasport
 1. Il-Partijiet jaqblu li jikkooperaw fl-oqsma rilevanti tal-politika dwar it-trasport
 sabiex itejbu l-opportunitajiet ta’ investiment u l-moviment ta’ merkanzija u
 passiġġieri, jippromwovu s-sikurezza u s-sigurtà tat-trasport bl-ajru, jiġġieldu kontra
 l-piraterija, jipproteġu l-protezzjoni ambjentali u jżidu l-effiċjenza tas-sistemi ta’
 trasport tagħhom.
 2. Il-kooperazzjoni bejn il-Partijiet f’dan il-qasam timmira sabiex tippromwovi:
 (a) l-iskambji ta’ informazzjoni dwar il-politiki u l-prattiki tat-trasport rispettivi
 tagħhom, speċjalment f'dak li jikkonċerna t-trasport urban u rurali, it-trasport bl-ajru,
 il-loġistika tat-trasport, u l-interkonnessjoni u l-interoperabbiltà tan-netwerks ta’
 trasport multimodali kif ukoll l-immaniġġar tat-toroq, tal-linji tal-ferrovija, tal-
 portijiet u tal-ajruporti;
 (b) kwistjonijiet li għandhom x'jaqsmu ma' navigazzjoni satellitari b'fowkus fuq
 kwistjonijiet ta' żvilupp regolatorju, industrijali u tas-suq ta' benefiċċju reċiproku.
 F'dan ir-rigward, tingħata kunsiderazzjoni lis-sistemi Ewropej tan-navigazzjoni
 globali satellitari EGNOS u Galileo;
 (c) id-djalogu fil-qasam tas-servizzi tat-trasport bl-ajru bil-għan li jkun hemm
 eżami tal-iżvilupp tar-relazzjonijiet f'oqsma bħas-sikurezza fl-avjazzjoni, is-sigurtà,
 l-ambjent, il-ġestjoni tat-traffiku tal-ajru, l-applikazzjoni tal-liġi tal-kompetizzjoni u
 r-regolazzjoni ekonomika tal-industrija tat-trasport bl-ajru, bil-għan li tiġi appoġġata
 l-approssimizzazzjoni regolatorja u t-tneħħija tax-xkiel meta jsir in-negozju. Il-
 proġetti ta’ kooperazzjoni fil-qasam tal-avjazzjoni ċivili ta’ interess reċiproku
 għandhom ikunu promossi aktar. Fuq din il-bażi, il-Partijiet jesploraw l-ambitu
 possibbli għal kooperazzjoni aktar mill-qrib fil-qasam tal-avjazzjoni ċivili;
 (d) it-tnaqqis ta’ emissjoni ta' gass b'effett ta' serra mis-settur tat-trasport;
 (e) l-implimentazzjoni ta' standards ta' sigurtà, sikurezza u ambjentali, b'mod
 partikolari fir-rigward tal-avjazzjoni, f'konformità mal-konvenzjonijiet
 internazzjonali rilevanti;
 (f) il-kooperazzjoni fil-fora internazzjonali adattati sabiex jiġi żgurat infurzar
 aħjar tar-regolamenti internazzjonali u l-kisba tal-objettivi stabbiliti f'dan l-Artikolu.
 MT 30 MT
 ---pagebreak--- ARTIKOLU 46
 Edukazzjoni u kultura
 1. Il-Partijiet qed jaqblu li jippromwovu l-edukazzjoni u l-kooperazzjoni kulturali
 li tirrispetta kif xieraq id-diversità tagħhom, sabiex jiżdied il-fehim reċiproku u l-
 għarfien dwar il-kulturi rispettivi tagħhom. Għal dan il-għan, il-Partijiet għandhom
 jappoġġaw u jippromwovu l-attivitajiet tal-istituti kulturali u s-soċjetà ċivili.
 2. Il-Partijiet jaħdmu biex jieħdu l-miżuri xierqa biex jippromwovu l-iskambji
 kulturali u jwettqu inizjattivi konġunti f’diversi sferi kulturali inkluża l-
 kooperazzjoni fil-konservazzjoni tal-wirt kulturali fir-rigward tad-diversità kulturali.
 3. Il-Partijiet jaqblu li jikkonsultaw u jikkooperaw f’fora internazzjonali rilevanti,
 bħall-UNESCO, sabiex isegwu l-objettivi komuni u jippromwovu d-diversità
 kulturali kif ukoll il-protezzjoni tal-wirt kulturali. Fir-rigward tad-diversità kulturali,
 il-Partijiet jaqblu wkoll li jippromwovu r-ratifika u l-implimentazzjoni tal-
 Konvenzjoni tal-UNESCO dwar il-Protezzjoni u l-Promozzjoni tad-Diversità tal-
 Espressjonijiet Kulturali, adottata fl-20 ta’ Ottubru 2005.
 4. Barra minn hekk, il-Partijiet jenfasizzaw miżuri mfassla biex jinħolqu rabtiet
 bejn l-aġenziji speċjalizzati rispettivi tagħhom u li jinkoraġġixxu skambji ta’
 informazzjoni, tagħrif, studenti, esperti, żgħażagħ u ħaddiema żgħażagħ u riżorsi
 tekniċi, filwaqt li jieħdu vantaġġ mill-faċilitajiet offruti minn programmi tal-Unjoni
 Ewropea fl-Asja fil-qasam tal-edukazzjoni u l-kultura kif ukoll l-esperjenza li ż-żewġ
 Partijiet kisbu f’dan il-qasam. Iż-żewġ naħat jaqblu wkoll li jippromwovu l-
 implimentazzjoni tal-programmi rilevanti għall-edukazzjoni għolja bħall-programm
 Erasmus Mundus bil-għan tal-promozzjoni tal-kooperazzjoni u l-modernizzazzjoni
 fl-edukazzjoni għolja, u għall-inkoraġġiment tal-mobilità akkademika.
 ARTIKOLU 47
 L-ambjent, it-tibdil fil-klima u r-riżorsi naturali
 1. Il-Partijiet jaqblu dwar il-ħtieġa li jikkonservaw u jamministraw b’mod
 sostenibbli, ir-riżorsi naturali u d-diversità bijoloġika bħala bażi għall-iżvilupp tal-
 ġenerazzjonijiet attwali u futuri.
 2. Il-Partijiet jaqblu li l-kooperazzjoni f’dan il-qasam tippromwovi l-
 konservazzjoni u t-titjib tal-ambjent bil-għan li jinkiseb l-iżvilupp sostenibbli. L-
 eżitu tas-Samit Dinji dwar l-Iżvilupp Sostenibbli u l-implimentazzjoni tal-ftehimiet
 ambjentali relevanti multilaterali jitqiesu fl-attivitajiet kollha li jsiru mill-Partijiet
 skont dan il-Ftehim.
 3. Il-Partijiet jaqblu li jikkooperaw fil-qasam tat-tibdil fil-klima sabiex jadattaw
 għall-effetti negattivi tat-tibdil fil-kilma, biex inaqqsu l-emissjoni ta' gass b'effett ta'
 serra u biex iqabbdu l-ekonomiji tagħhom mogħdijiet sostenibbli ta' tkabbir b'użu
 baxx tal-karbonju. F'dan il-kuntest, il-Partijiet jesploraw l-użu tal-mekkaniżmi tas-
 suq tal-karbonju.
 4. Il-Partijiet jaqblu li jikkooperaw bil-għan li jtejbu l-effettività reċiproka tal-
 politiki kummerċjali u ambjentali, u l-integrazzjoni tal-kunsiderazzjonijiet ambjentali
 fis-setturi kollha tal-kooperazzjoni.
 MT 31 MT
 ---pagebreak--- 5. Il-Partijiet jagħmlu ħilithom sabiex ikomplu u jsaħħu l-kooperazzjoni tagħhom
 fi programmi reġjonali dwar il-protezzjoni ambjentali, speċifikament fir-rigward ta’:
 (a) il-promozzjoni ta’ kuxjenza ambjentali u t-tisħiħ tal-parteċipazzjoni lokali,
 inkluża l-parteċipazzjoni ta' komunitajiet indiġeni u lokali fl-isforzi tal-protezzjoni
 ambjentali u l-iżvilupp sostenibbli;
 (b) l-ittrattar tat-tibdil fil-klima b'mod partikolari fir-rigward tal-impatti ambjentali
 u r-riżorsi naturali;
 (c) il-bini tal-kapaċità għall-parteċipazzjoni u l-implimentazzjoni ta’ ftehimiet
 ambjentali multilaterali, inkluż il-bijodiversità, il-bijosikurezza u l-perikli ta' prodott
 kimiku;
 (d) il-promozzjoni u l-użu ta’ teknoloġiji, prodotti u servizzi ambjentali, inkluż
 permezz tal-użu ta’ strumenti regolatorji u li huma ekoloġikament razzjonali;
 (e) it-titjib tal-governanza tal-foresti li jinkludi l-ġlieda kontra l-qtugħ illegali tas-
 siġar u l-kummerċ assoċjat miegħu, u l-promozzjoni ta' ġestjoni sostenibbli tal-
 foresti;
 (f) il-prevenzjoni ta' moviment transfruntier illegali tal-iskart solidu u perikoluż u
 ta' prodotti ta' organiżmi modifikati ħajjin;
 (g) it-titjib tal-kwalità tal-arja ambjentali, l-immaniġġar ambjentalment korrett tal-
 iskart, l-immaniġġar sostenibbli tal-ilma u tal-kimiċi, u l-promozzjoni tal-konsum u
 l-produzzjoni sostenibbli;
 (h) il-protezzjoni u l-konservazzjoni tal-ħamrija u l-immaniġġar sostenibbli tal-art;
 (i) l-immaniġġar effettiv tal-parks nazzjonali u d-deżinjazzjoni u l-protezzjoni ta'
 żoni ta' bijodiversità u ta' ekosistemi fraġli, b’attenzjoni dovuta għall-komunitajiet
 lokali u indiġeni li jgħixu f’dawk iż-żoni jew qribhom.
 6. Il-Partijiet jinkoraġġixxu l-aċċess reċiproku għall-programmi tagħhom f'dan il-
 qasam, skont it-termini speċifiċi ta' tali programmi.
 (a) it-twaqqif ta' netwerk ta' monitoraġġ għar-riżerva tal-ilma u l-modernizzazzjoni
 tiegħu;
 (b) l-introduzzjoni tat-teknoloġija għad-desalinizzazzjoni tal-ilma u l-użu mill-
 ġdid tiegħu,
 (c) l-iżvilupp tal-ekoturiżmu.
 ARTIKOLU 48
 L-agrikultura, il-bhejjem, is-sajd u l-iżvilupp rurali
 Il-Partijiet jaqblu li jinkoraġġixxu djalogu dwar l-agrikoltura, il-bhejjem, is-sajd u l-
 iżvilupp rurali. Il-Partijiet jiskambjaw informazzjoni u jiżviluppaw relazzjonijiet
 dwar:
 (a) il-politika agrikola u l-prospett internazzjonali ġenerali tal-ikel u l-agrikoltura;
 (b) il-possibbiltajiet għall-faċilitazzjoni tal-kummerċ fil-pjanti, l-annimali, il-
 bhejjem u l-prodotti tagħhom, fid-dawl ta' żvilupp ulterjuri tal-industriji ħfief fis-
 settur rurali;
 (c) it-trattament xieraq tal-annimali u l-bhejjem;
 MT 32 MT
 ---pagebreak--- (d) il-politika ta' żvilupp rurali;
 (e) l-iskambju ta' esperjenza u netwerks ta' kooperazzjoni bejn l-aġenti lokali u l-
 operaturi ekonomiċi f'oqsma partikolari bħar-riċerka u t-trasferiment tat-teknoloġija;
 (f) il-politika tas-saħħa u dwar il-kwalità fuq il-pjanti, l-annimali u l-bhejjem,
 b'mod partikolari l-Indikazzjonijiet Ġeografiċi Protetti;
 (g) il-proposti u l-inizjattivi ta' kooperazzjoni imressqa quddiem
 organizzazzjonijiet agrikoli internazzjonali;
 (h) l-iżvilupp ta’ agrikultura sostenibbli u li ma tagħmilx ħsara lill-ambjent, li
 tinkludi produzzjoni tal-għelejjel, il-bijofjuwil u t-trasferiment tal-bijoteknoloġija;
 (i) il-protezzjoni ta' varjetà ta' pjanti, it-teknoloġija taż-żerriegħa, il-
 bijoteknoloġija agrikola;
 (j) l-iżvilupp ta' bażijiet ta' dejta u netwerk ta' informazzjoni fuq l-agrikoltura u l-
 bhejjem;
 (k) it-taħriġ dwar l-agrikoltura u l-qasam veterinarju.
 ARTIKOLU 49
 Is-saħħa
 1. Il-Partijiet jaqblu li jikkooperaw fis-settur tas-saħħa li jkopri l-oqsma bħar-
 riforma fis-sistema tas-saħħa, il-mard li jittieħed malajr u theddid ieħor għas-saħħa,
 il-mard li ma jitteħidx, u ftehimiet internazzjonali dwar is-saħħa bil-għan ta' titjib tal-
 kundizzjonijiet tas-saħħa u t-tqajjim ta' kuxjenza dwar is-saħħa pubblika.
 2. Il-kooperazzjoni ssir prinċipalment permezz ta':
 (a) programmi komprensivi immirati lejn riforma sistemika tas-settur tas-saħħa,
 inkluż it-titjib tas-sistemi tas-saħħa, s-servizzi tas-saħħa, l-kundizzjonijiet tas-saħħa u
 l-informazzjoni dwar is-saħħa;
 (b) attivitajiet konġunti dwar l-epidemjoloġija, inklużi kollaborazzjoni fil-
 prevenzjoni bikrija ta' theddidiet għas-saħħa bħall-influwenza avjarja u pandemika u
 mard prinċipali ieħor li jittieħed;
 (c) prevenzjoni u kontroll ta’ mard li ma jitteħidx permezz tal-iskambju ta’
 informazzjoni u prattiki tajbin, il-promozzjoni ta' stil ta’ ħajja tajjeb għas-saħħa, l-
 indirizzar ta’ determinanti prinċipali tas-saħħa bħan-nutrizzjoni, id-dipendenza fuq
 id-droga, l-alkoħol, it-tabakk.
 (d) promozzjoni tal-implimentazzjoni ta’ ftehimiet internazzjonali dwar is-saħħa,
 bħall-Konvenzjoni ta' Qafas dwar il-Kontroll fuq it-Tabakk u r-Regolamenti
 Internazzjonali dwar is-Saħħa.
 ARTIKOLU 50
 Impjiegi u affarijiet soċjali
 1. Il-Partijiet jaqblu li jtejbu l-kooperazzjoni fil-qasam tal-impjiegi u l-affarijiet
 soċjali, inkluża l-kooperazzjoni fil-koeżjoni reġjonali u soċjali, is-saħħa u s-sigurtà
 fil-post tax-xogħol, l-ugwaljanza bejn is-sessi u x-xogħol deċenti, bil-għan li
 tissaħħaħ id-dimensjoni soċjali tal-globalizzazzjoni.
 MT 33 MT
 ---pagebreak--- 2. Il-Partijiet jirriaffermaw il-ħtieġa li jappoġġaw il-proċess tal-globalizzazzjoni li
 huwa ta’ benefiċċju għal kulħadd u li jippromwovu l-impjieg sħiħ u produttiv u x-
 xogħol deċenti bħala element ewlieni tal-iżvilupp sostenibbli u tat-tnaqqis tal-faqar,
 kif approvat mir-Riżoluzzjoni tal-Assemblea Ġenerali tan-NU 60/1 tal-
 24 ta’ Ottubru 2005 (l-Eżitu tas-Samit Dinji) u d-Dikjarazzjoni Ministerjali tas-
 Segment ta’ Livell Għoli tal-Kunsill Ekonomiku u Soċjali tan-NU ta’ Lulju 2006 (il-
 Kunsill Ekonomiku u Soċjali tan-NU E/2006/L.8 tal-5 ta’ Lulju 2006). Il-Partijiet
 jikkunsidraw il-karatteristiċi rispettivi u n-natura diversa tas-sitwazzjonijiet
 ekonomiċi u soċjali tagħhom.
 3. Il-Partijiet itennu l-impenji tagħhom li jirrispettaw bis-sħiħ u jimplimentaw
 b'mod effettiv l-istandards ewlenin tax-xogħol u dawk soċjali rikonoxxuti
 internazzjonalment, kif stabbiliti b'mod partikolari fid-dijarazzjoni tal-ILO dwar id-
 Drittijiet Fundamentali u l-Prinċipji tax-Xogħol tal-1998 u d-Dikjarazzjoni tal-ILO
 dwar il-Ġustizzja Soċjali għal Globalizzazzjoni Ġusta tal-2008. L-implimentazzjoni
 tal-ftehimiet soċjali u tax-xogħol multilaterali rilevanti jittieħdu inkonsiderazzjoni fl-
 attivitajiet kollha li jsiru mill-Partijiet skont dan il-Ftehim. Il-Partijiet jaqblu li
 jikkooperaw u jipprovdu assistenza teknika kif inhu xieraq bil-għan tal-irratifikar u l-
 implimentazzjoni effettiva tal-konvenzjonijiet tal-ILO koperti bid-Dikjarazzjoni tal-
 ILO tal-1998 u konvenzjonijiet rilevanti oħra.
 4. Il-forom ta’ kooperazzjoni jistgħu jinkludu, inter alia, programmi u proġetti
 speċifiċi, kif sar qbil fuqhom reċiprokament, kif ukoll djalogu, kooperazzjoni u
 inizjattivi dwar suġġetti ta’ interess komuni fuq livell bilaterali jew multilaterali,
 bħall-ILO.
 ARTIKOLU 51
 L-istatistika
 1. Il-Partijiet jaqblu li jippromwovu l-armonizzazzjoni ta’ metodi u prattika
 statistiċi inkluż il-ġbir u t-tixrid tal-istatistika, li tippermettilhom jużaw, fuq bażi
 reċiproka aċċettabbli, statistika dwar il-kummerċ ta’ oġġetti u servizzi u, b’mod aktar
 ġenerali, dwar kull qasam ieħor kopert b’dan il-Ftehim li huwa adatt għall-ġbir, l-
 ipproċessar, l-analiżi u t-tixrid tal-istatistika.
 2. Il-Partijiet jaqblu li jippromwovu t-twaqqif ta' kuntratt dirett bejn l-awtoritajiet
 rilevanti bil-għan li: isaħħu kooperazzjoni mill-qrib fil-qasam tal-istatistika; isaħħu l-
 bini ta' kapaċità tal-korpi tal-istatistika billi jimmodernizzaw u jtejbu l-kwalità tas-
 sistema tal-istatistika; isaħħu r-riżorsi umani; taħriġ fl-oqsma rilevanti kollha; u
 jappoġġaw is-Sistemi Nazzjonali tal-Istatistika organizzati f'konformità mal-prattiċi
 stabbiliti internazzjonalment, inklużi l-infrastrutturi meħtieġa.
 3. Il-kooperazzjoni tkopri oqsma ta' interess reċiproku b'enfasi fuq
 I. Statistiċi Ekonomiċi:
 a. Il-Kontijiet Nazzjonali
 b. Statistika tan-negozju u reġistrazzjoni
 c. Statistiċi tal-agrikoltura, trobbija tal-annimali, żvilupp rurali
 d. Riżerva ambjentali u minerali
 e. Industrija
 MT 34 MT
 ---pagebreak--- f. Kummerċ barrani f'oġġetti u servizzi
 g. Statistiċi ta' kummerċ bl-ingrossa u bl-imnut
 h. Politika ta’ reviżjoni
 i. Sigurtà tal-ikel
 j. Bilanċ tal-pagamenti
 II. Statistiċi soċjali:
 a. Statistiċi skont is-sessi
 b. Statistiċi tal-migrazzjoni
 c. Stħarriġ dwar il-familji
 III. Teknoloġija tal-informazzjoni
 a. Skambju ta' esperjenzi dwar it-teknoloġija elettronika u l-metodoloġija għall-
 forniment tas-sigurtà tal-informazzjoni, il-ħarsien, il-ħażna u l-privatezza u l-
 introduzzjoni ta' dawn l-esperjenzi.
 b. Skambju ta' esperjenzi dwar it-twaqqif ta' bażi tad-dejta onlajn għall-
 konsumaturi bbażat fuq websajt faċli għall-utent u t-taħriġ f'dan il-qasam
 c. Appoġġ lill-ispeċjalisti tal-IT mill-Uffiċċju Nazzjonali tal-Istatistika tal-
 Mongolja fit-twaqqif tal-bażi ta' dejta
 d. Kooperazzjoni fl-involviment tal-utenti fl-edukazzjoni tagħhom dwar il-bażi ta'
 dejta informattiva.
 ARTIKOLU 52
 Is-soċjetà ċivili
 1. Il-Partijiet jirrikonoxxu r-rwol u l-kontribuzzjoni potenzjali ta’ soċjetà ċivili
 organizzata, speċjalment tal-akkademiċi, fil-proċess ta’ djalogu u ta’ kooperazzjoni
 skont dan il-Ftehim u qed jaqblu li jippromwovu djalogu effettiv mas-soċjetà ċivili
 organizzata kif ukoll il-parteċipazzjoni effettiva tagħha.
 2. Is-soċjetà ċivili organizzata, suġġetta għad-dispożizzjonijiet legali u
 amministrattivi ta' kull Parti, tista':
 (a) tipparteċipa fil-proċess tat-tfassil ta' politika fil-livell ta' pajjiż, skont il-
 prinċipji demokratiċi;
 (b) tkun informata dwar u tipparteċipa f’konsultazzjonijiet dwar strateġiji tal-
 iżvilupp u l-kooperazzjoni u politiki settorjali, partikolarment f’oqsma li
 jikkonċernawhom, inklużi l-istadji kollha tal-proċess tal-iżvilupp;
 (c) tirċievi riżorsi finanzji, sa fejn ir-regoli interni ta' kull Parti jippermettu dan, u
 appoġġ għall-bini tal-kapaċità f'oqsma kritiċi;
 (d) tipparteċipa fl-implimentazzjoni ta' programmi ta' kooperazzjoni fl-oqsma li
 jikkonċernawha.
 ARTIKOLU 53
 Kooperazzjoni dwar il-modernizzazzjoni tal-amministrazzjoni tal-Istat u dik pubblika
 MT 35 MT
 ---pagebreak--- Il-Partijiet jaqblu li jikkooperaw bil-għan li jimmodernizzaw l-amministrazzjoni
 pubblika. Il-kooperazzjoni f'dan il-qasam tiffoka dwar:
 (a) it-titjib tal-effiċjenza organizzazzjonali;
 (b) iż-żieda fl-effikaċja tal-istituzzjonijiet fit-twassil tas-servizz;
 (c) l-iżgurar ta' maniġment trasparenti tar-riżorsi pubbliċi u kontabbiltà;
 (d) it-titjib tal-qafas legali u istituzzjonali;
 (e) il-bini ta' kapaċitajiet għat-tfassil u l-implimentazzjoni tal-politika (it-twassil
 tas-servizz pubbliku, il-kompożizzjoni u l-eżekuzzjoni baġitarju, l-antikorruzzjoni);
 (f) it-tisħiħ tas-sistemi ġudizzjarji; u
 (g) ir-riforma tas-sistema ta' sigurtà.
 ARTIKOLU 54
 Kooperazzjoni dwar il-ġestjoni tar-riskju ta' diżastri (DRM)
 1. Il-Partijiet jaqblu li jżidu l-kooperazzjoni dwar id-DRM fl-iżvilupp kontinwu u
 l-implimentazzjoni ta’ miżuri sabiex jitnaqqas ir-riskju għall-komunitajiet u jiġu
 ġestiti l-konsegwenzi ta’ diżastri naturali fil-livelli kollha tas-soċjetà. Għandhom
 jingħataw importanza l-azzjonijiet preventivi u l-approċċ proattiv biex jiġu ttrattati l-
 perikli u r-riskji għat-tnaqqis tar-riskji u tal-vulnerabbiltajiet ta' diżastri naturali.
 2. Il-kooperazzjoni f’dan il-qasam tiffoka fuq dawn l-elementi ta’ programmi li
 ġejjin:
 (a) it-tnaqqis jew il-prevenzjoni u l-mitigazzjoni tar-riskju ta’ diżastri;
 (b) il-ġestjoni tal-għarfien, l-innovazzjoni, ir-riċerka u l-edukazzjoni għall-bini ta’
 kultura ta’ sigurtà u ta’ reżiljenza fil-livelli kollha;
 (c) it-tħejjija għad-diżastri;
 (d) il-politika, l-iżvilupp tal-kapaċità istituzzjonali u tal-kunsens għall-ġestjoni tad-
 diżastri;
 (e) ir-rispons għal diżastri;
 (f) il-valutazzjoni u l-monitoraġġ tar-riskji ta' diżastri.
 MT 36 MT
 ---pagebreak--- TITOLU VII
 Il-MEZZI TA' KOOPERAZZJONI
 ARTIKOLU 55
 Riżorsi għall-kooperazzjoni u l-protezzjoni tal-interessi finanzjarji
 1. Il-Partijiet jaqblu li jagħmlu disponibbli r-riżorsi xierqa, inklużi l-mezzi
 finanzjarji, sakemm jippermettu r-riżorsi u r-regolamenti rispettivi tagħhom, sabiex
 jilħqu l-objettivi ta' kooperazzjoni stabbiliti f'dan il-Ftehim.
 2. Il-Partijiet jaqblu li jippromwovu l-iżvilupp u l-implimentazzjoni ta' assistenza
 teknika u amministrattiva reċiproka sabiex tipproteġi b'mod effettiv l-interessi
 finanzjarji tagħhom fil-qasam tal-għajnuna għall-iżvilupp u attivitajiet oħra ta'
 kooperazzjoni ffinanzjati. Il-Partijiet jirrispondu minnufih għal talbiet ta' għajnuna
 amministrattiva reċiproka li jsiru mill-ġudikatura u / jew mill-awtoritajiet
 investigattivi ta' xi waħda mill-Partijiet bil-għan li tissaħħaħ il-ġlieda kontra l-frodi u
 l-irregolaritajiet.
 3. Il-Partijiet jinkoraġġixxu lill-Bank Ewropew tal-Investiment biex ikompli bl-
 operazzjonijiet tiegħu fil-Mongolja, skont il-proċeduri u l-kriterji tal-finanzjament
 tiegħu.
 4. Il-Partijiet jimplimentaw assistenza finanzjarja f’konformità mal-prinċipji ta’
 ġestjoni finanzjarja tajba u jikkooperaw fil-protezzjoni tal-interessi finanzjarji tal-
 Unjoni Ewropea u tal-Mongolja. Il-Partijiet jieħdu miżuri effettivi sabiex jipprevjenu
 u jiġġieldu l-frodi, il-korruzzjoni u kull attività illegali oħra, inter alia, permezz ta’
 għajnuna amministrattiva reċiproka u għajnuna legali reċiproka fl-oqsma koperti
 b'dan il-Ftehim. Kull ftehim ieħor jew strument finanzjarju li għandu jiġi konkluż
 bejn il-Partijiet jipprovdi għal klawżoli speċifiċi ta’ kooperazzjoni finanzjarja li
 jkopru verifiki fil-post, spezzjonijiet, kontrolli, u miżuri kontra l-frodi, inkluż, inter
 alia, dawk li jsiru mill-Uffiċċju Ewropew Kontra l-Frodi (OLAF).
 MT 37 MT
 ---pagebreak--- TITOLU VIII
 IL-QAFAS ISTITUZZJONALI
 ARTIKOLU 56
 Kumitat Konġunt
 1. Il-Partijiet jaqblu li jistabbilixxu skont dan il-Ftehim Kumitat Konġunt,
 magħmul minn rappreżentanti taż-żewġ naħat fuq livell għoli addattat, li l-kompiti
 tiegħu jkunu li:
 (a) jiżgura l-funzjonament korrett u l-implimentazzjoni ta' dan il-Ftehim;
 (b) jistabbilixxi prijoritajiet rigward l-għanijiet ta' dan il-Ftehim;
 (c) jagħmel rakkomandazzjonijiet għall-promozzjoni tal-objettivi ta’ dan il-
 Ftehim.
 2. Għall-finijiet li jilħqu l-objettivi ta' dan il-Ftehim, il-Kumitat Konġunt u s-
 Sottokumitat stabbilit fl-Artikolu 28 ikollhom il-poter li jieħdu deċiżjonijiet fil-
 każijiet li huma previsti fih. Id-Deċiżjonijiet jitfasslu bi qbil bejn il-Partijiet, wara t-
 tlestija tal-proċeduri interni rispettivi meħtieġa sabiex tiġi stabbilita pożizzjoni
 dwarhom miż-żewġ Partijiet. Id-deċiżjonijiet ikunu vinkolanti fuq il-Partijiet li
 jieħdu l-miżuri meħtieġa biex jimplimentawhom.
 3. Il-Kumitat Konġunt normalment jiltaqa' kull sena f"Ulaanbaatar u fi Brussell
 b'mod alternat f'data stabbilita bi ftehim reċiproku. Il-laqgħat straordinarji tal-
 Kumitat Konġunt jistgħu jsiru bi ftehim bejn il-Partijiet. Il-Kumitat Konġunt ikun
 presedut b'mod alternat minn kull waħda mill-Partijiet. L-aġenda għal-laqgħat tal-
 Kumitat Konġunt tiġi stabbilita bi ftehim bejn il-Partijiet.
 4. Il-Kumitat Konġunt jista' jistabbilixxi gruppi ta' ħidma speċjalizzati sabiex
 jgħinuh fil-prestazzjoni tal-kompiti tiegħu. Dawn il-gruppi ta’ ħidma jagħmlu
 rapporti dettaljati dwar l-attivitajiet tagħhom lill-Kumitat Konġunt f’kull waħda mil-
 laqgħat tiegħu.
 5. Il-Partijiet jaqblu li jkun wkoll il-kompitu tal-Kumitat Konġunt li jiżgura l-
 funzjonament xieraq ta’ kull ftehim settorjali jew protokoll li ġie konkluż jew li jkun
 se jiġi konkluż bejn il-Partijiet.
 6. Il-Kumitat Konġunt jaddotta r-regoli ta’ proċedura tiegħu stess.
 MT 38 MT
 ---pagebreak--- TITOLU IX
 DISPOŻIZZJONIJIET FINALI
 ARTIKOLU 57
 Klawżola dwar żviluppi futuri
 1. Il-Partijiet jistgħu b’kunsens reċiproku jespandu dan il-Ftehim bil-għan li
 jkabbru l-livell ta’ kooperazzjoni, inkluż billi jissumplimentawh permezz ta'
 ftehimiet jew protokolli dwar setturi jew attivitajiet speċifiċi.
 2. Fir-rigward tal-implimentazzjoni ta’ dan il-Ftehim, kull Parti tista’ tressaq xi
 suġġerimenti biex twessa’ l-ambitu tal-kooperazzjoni, filwaqt li tikkunsidra l-
 esperjenza miksuba mill-applikazzjoni tiegħu.
 ARTIKOLU 58
 Ftehimiet Oħra
 Bla preġudizzju għad-dispożizzjonijiet rilevanti tat-Trattat dwar l-Unjoni Ewropea u
 t-Trattat dwar il-Funzjonament tal-Unjoni Ewropea, la dan il-Ftehim u lanqas l-
 azzjoni li tittieħed abbażi tiegħu ma jaffettwaw il-poteri tal-Istati Membri sabiex
 iwettqu attivitajiet ta’ kooperazzjoni bilaterali mal-Mongolja jew sabiex jikkonkludu,
 fejn xieraq, ftehimiet ġodda ta’ sħubija u kooperazzjoni mal-Mongolja.
 Dan il-Ftehim ma jaffettwax l-applikazzjoni jew l-implimentazzjoni tal-impenji
 meħuda mill-Partijiet rispettivi f'relazzjonijiet ma' partijiet terzi.
 ARTIKOLU 59
 L-issodisfar tal-obbligi
 1. Kull Parti tista' tirreferi lill-Kumitat Konġunt kull diverġenza fl-applikazzjoni
 jew fl-interpretazzjoni ta' dan il-Ftehim.
 2. Jekk xi Parti tikkunsidra li l-Parti l-oħra naqset milli tissodifa xi wieħed mill-
 obbligi tagħha skont dan il-Ftehim tista' tieħu miżuri addattati.
 3. Qabel tagħmel dan, ħlief f'każijiet ta' urġenza partikolari, hija tippreżenta lill-
 Kumitat Konġunt l-informazzjoni rilevanti kollha meħtieġa għal eżami dettaljat tas-
 sitwazzjoni bil-għan li tinstab soluzzjoni aċċettabbli għall-Partijiet.
 4. Fl-għażla tal-miżuri, il-prijorità trid tingħata lill dawk li jfixklu l-inqas il-
 funzjonament ta’ dan il-Ftehim. Dawn il-miżuri jiġu nnotifikati minnufih lill-Parti l-
 oħra u jkunu suġġetti għal konsultazzjonijiet fil-Kumitat Konġunt jekk il-Parti l-oħra
 titlob dan.
 5. Il-Partijiet jaqblu, għall-għanijiet tal-interpretazzjoni korretta u tal-
 applikazzjoni prattika ta’ dan il-Ftehim, li t-terminu “każijiet ta’ urġenza partikolari”
 fil-paragrafu 3 jfisser każ ta’ ksur materjali tal-Ftehim minn waħda mill-Partijiet.
 Ksur materjali tal-Ftehim jikkonsisti fi
 MT 39 MT
 ---pagebreak--- (i) ċaħda tal-Ftehim mhux sanzjonata mir-regoli ġenerali tal-liġi internazzjonali;
 jew
 (ii) ksur tal-elementi essenzali tal-Ftehim, jiġifieri l-Artikoli 1(1) u (3) tiegħu.
 ARTIKOLU 60
 Il-Faċilitazzjonijiet
 Biex tkun iffaċilitata l-kooperazzjoni fil-qafas ta’ dan il-Ftehim, iż-żewġ Partijiet
 jaqblu li jagħtu l-faċilitazzjoni neċessarji lill-uffiċjali u lill-esperti involuti fl-
 implimentazzjoni tal-kooperazzjoni għat-twettiq tal-funzjonijiet tagħhom, skont ir-
 regoli u r-regolamenti interni taż-żewġ Partijiet.
 ARTIKOLU 61
 Applikazzjoni territorjali
 Dan il-Ftehim japplika għat-territorju li fih japplikaw it-Trattat dwar l-Unjoni
 Ewropea u t-Trattat dwar il-Funzjonament tal-Unjoni Ewropea skont il-
 kundizzjonijiet stipulati f’dawn it-Trattati, minn naħa, u għat-territorju tal-Mongolja,
 min-naħa l-oħra.
 ARTIKOLU 62
 Definizzjoni tal-Partijiet
 Għall-għanijiet ta’ dan il-Ftehim, "il-Partijiet" tfisser l-Unjoni jew l-Istati Membri
 tagħha jew l-Unjoni u l-Istati Membri tagħha, skont il-poteri rispettivi tagħhom, minn
 naħa, u l-Mongolja, min-naħa l-oħra.
 ARTIKOLU 63
 Id-dħul fis-seħħ u d-durata
 1. Dan il-Ftehim jidħol fis-seħħ fl-ewwel jum tax-xahar wara d-data li fiha l-
 aħħar Parti tkun innotifikat lill-Parti l-oħra dwar it-tlestija tal-proċeduri legali
 meħtieġa għal dan il-għan.
 2. Dan il-Ftehim jibqa' validu għal perjodu ta' ħames snin. Dan jiġi estiż b'mod
 awtomatiku għal perjodi suċċessivi oħra ta' sena, sakemm waħda mill-Partijiet ma
 tinnotifikax lill-oħra bil-miktub, sa sitt xhur qabel it-tmiem ta' kwalunkwe perjodu ta'
 sena sussegwenti, dwar l-intenzjoni tagħha li ma testendix dan il-Ftehim.
 3. Kull emenda għal dan il-Ftehim issir bi qbil bejn il-Partijiet. Kull emenda ssir
 effettiva biss wara li l-Parti tal-aħħar tkun innotifikat lill-Parti l-oħra li l-formalitajiet
 kollha neċessarji jkunu tlestew.
 4. Jekk Parti tintroduċi reġim kummerċjali aktar restrittiv rigward l-esportazzjoni
 tal-materja prima, bħall-introduzzjoni ta' projbizzjonijiet ġodda, restrizzjonijiet, dazji
 jew imposti ta' kull xorta li ma jissodisfawx ir-rekwiżiti stabbiliti fid-
 dispożizzjonijiet tal-Artikoli VIII, XI, XX jew XXI tal-GATT 1994, jew ma jkunux
 awtorizzati skont eżenzjoni mid-WTO jew ma jkunx hemm qbil dwarhom mill-
 Kumitat Konġunt jew is-Sottokumitat dwar il-Kummerċ u l-Investiment skont l-
 MT 40 MT
 ---pagebreak--- Artikolu 56, barra minn dak li diġà jkun fis-seħħ fid-data meta jkun ġie inizjalat il-
 Ftehim, il-Parti l-oħra tista' tadotta miżuri xierqa skont l-Artikolu 59(3) u 4.
 5. Dan il-Ftehim jista' jiġi terminat minn waħda mill-Partijiet permezz ta' avviż
 bil-miktub tad-denunzja lill-Parti l-oħra. It-terminazzjoni tidħol fis-seħħ sitt xhur
 wara li l-Parti l-oħra tkun irċeviet in-notifika.
 ARTIKOLU 64
 Notifiki
 In-notifiki magħmula skont l-Artikolu 63 għandhom isiru lis-Segretarju Ġenerali tal-
 Kunsill tal-Unjoni Ewropea u lid-Dipartiment tal-Affarijiet Barranin tal-Mongolja,
 rispettivament.
 ARTIKOLU 65
 It-test awtentiku
 Dan il-Ftehim ġie miktub bil-lingwa Bulgara, Ċeka, Daniża, Olandiża, Ingliża,
 Estonjana, Finlandiża, Franċiża, Ġermaniża, Griega, Ungeriża, Taljana, Latvjana,
 Litwana, Maltija, Pollakka, Portugiża, Rumena, Slovakka, Slovena, Spanjola,
 Żvediża u Mongoljana, u kull wieħed minn dawn it-testi huwa ugwalment awtentiku.
 MT 41 MT